title: Small house movement

text: Pientaloliike on levinnyt muihinkin maihin. Japanissa, jossa tila on kallista, Takaharu Tezuka on rakentanut Tokioon "Taivasta tavoittelevan talon", neljälle hengelle tarkoitetun 42.5 m²:n talon. Barcelona Eva Prats ja Ricardo Flores esittelivät 120 m²:n "Matkalaukkutalon". Englannissa Abito on suunnitellut Manchesteriin älykkäitä 33 m²:n kerrostalohuoneistoja. Yhdysvalloissa tuhoa aiheuttaneen hurrikaani Katrinan jälkeen Marianne Cusato kehitti trailerien vaihtoehdoksi "Katrina-mökit" joiden koko alkaa alle 30 m²:stä. "Micro Compact Home (M-CH)" on brittiläisen arkkitehdin Richard Hortonin ja Münchenin teknillisen korkeakoulun suunnittelema korkealuokkainen kuutio 1–2 hengelle, ja siinä on riittävästi tilaa nukkumiselle, työnteolle, ruokailulle, ruoanlaitolle ja peseytymiselle.


title: Small house movement

text: Pienen talon etuna on taloudellinen hyöty. Niiden ansiosta ihmisten elintavat muuttuvat, ja ne viehättävät ihmisiä, jotka haluavat elää yksinkertaisemmin ja vaatimattomammin ja haluavat pienentää ekologista jalanjälkeään. Tyypillinen pientaloliikkeen talon koko harvoin ylittää 45 m. Pienissä taloissa asuvat ihmiset viettävät aikaansa enemmän ulkona ja tuntevat elävänsä terveellisemmin.


title: Small house movement

text: Pientä taloa kakkoskodikseen etsivien pyrkimykset voivat johtaa maankäytön tuhlaukseen. Pienen talon rakentamista suunnitteleva voi myös törmätä "syrjintään", kun rakentamismääräykset edellyttävät talolta tiettyä vähimmäiskokoa. Jopa naapurit voivat karsastaa pieniä taloja, koska pelkäävät oman talonsa arvon alenemista.


title: Small house movement

text: Maailmanlaajuinen talouskriisi on saanut ihmiset kiinnostumaan pientaloliikkeestä, joka tarjoaa edullisempia ja ekologisesti kestävämpiä asumismuotoja.


title: Tiago Splitter

text: Tiago Splitter (s. 1. tammikuuta 1985 Blumenau) on brasilialainen koripalloilija. Hän on pelannut urallaan pääasiassa Espanjan pääsarjassa ja NBA:ssa.


title: Tiago Splitter

text: Splitter aloitti koripallon Ipiranga-Badescin juniorijoukkueissa. Hän siirtyi Eurooppaan vuonna 2000, kun Tau Ceramica hankki hänet. Splitter lainattiin kuitenkin heti Araba Goragon riveihin EBA-liigaan. Vuonna 2001 hän siirtyi CB Bilbao Berriin, joka pelasi LEB-2-liigaa. Bilbaossa hän pelasi vuoteen 2003 asti, jolloin joukkue pelasi LEB 1:ssä. Kaudeksi 2003–2004 Splitter siirtyi Tau Ceramicaan.


title: Tiago Splitter

text: Splitter ilmottautui vuosien , ja varaustilaisuuksiin, mutta vetäytyi joka kerta pois ennen varsinaista varaustilaisuutta. Vuoden hän kuitenkin osallistui, jolloin San Antonio Spurs varasi hänet ensimmäisellä kierroksella. Hän ei kuitenkaan siirtynyt NBA:han, vaan pelasi vuoteen 2010 asti Tau Ceramicassa. Kesällä 2010 hän siirtyi San Antonio Spursiin.


title: Tiago Splitter

text: Heinäkuussa 2015 Splitter siirtyi vaihtokaupan myötä Atlanta Hawksiin.


title: Tiago Splitter

text: Splitter on pelannut Brasilian koripallomaajoukkueen riveissä muun muassa vuosien 2002, 2006 ja 2010 MM-kilpailuissa. Vuoden 2002 MM-kisoissa hän oli ainoastaan 17-vuotias. Hän edusti Brasiliaa myös vuoden 2003 Pan-Amerikan kisoissa.


title: Tiago Splitter

text: Splitterillä on sekä Brasilian että Espanjan kansalaisuudet. Hänen siskonsa oli koripalloilija Michelle Splitter, joka kuoli leukemiaan.


title: Skyforger (albumi)

text: Skyforger on 27. toukokuuta 2009 ilmestynyt Amorphis-yhtyeen yhdeksäs albumi, joka julkaistiin Nuclear Blastin kautta. Soolokitaristi Esa Holopaisen mukaan albumi on yhtyeen musikaalisin. Digipak-painoksessa on mukana bonuskappale "Godlike Machine". Albumin ensimmäinen single on "Silver Bride", joka julkaistiin 22. huhtikuuta 2009. Toinen single "From the Heaven of My Heart" julkaistiin 28. lokakuuta 2009. Skyforger meni ensimmäisellä listaviikollaan Suomen virallisen listan ykköseksi. Albumin digipak-painoksen masteroinnissa tapahtui virhe, jonka vuoksi kappaleissa "My Sun" ja "Skyforger" äänenvoimakkuus laskee äkillisesti muutaman sekunnin ajaksi. Albumista julkaistiin nopeasti uusi, korjattu painos. Albumin sanoitukset pohjautuvat Kalevalaan ja kertovat Ilmarisen tarinan. "Skyforger" palkittiin vuoden metallialbumina Emma-gaalassa vuonna 2010. Lisäksi albumi myi kultaa Suomessa.


title: Senakin piirikunta

text: Senakin piirikunta () on piirikunta Samegrelo ja Zemo Svanetin hallintoalueella Georgian länsiosassa. Piirikunnassa on noin 52 000 asukasta (2007) ja sen pinta-ala on 521 neliökilometriä. Sen keskus on Senakin kaupunki.


title: Senakin piirikunta

text: Piirikunta sijaitsee Kolkhiin alangolla historiallisella Samegrelon alueella. Sen läpi kulkee Tbilisin ja Suhumin välinen rautatie, josta erkanee Senakin kaupungissa haara Potiin.


title: Araratin anomalia

text: Araratin anomalia on läheltä Araratin huippua kuvattu muodostuma, jonka jotkut väittävät muistuttavan Nooan arkkia. Jotkut uskovat sen olevan Nooan arkin jäännökset, toiset pitävät sitä pelkkänä kalliomuodostumana. Se on 2,2 kilometrin päässä huipusta länteen 4 724 metrin korkeudessa. Muodostuman kuvasi ensi kertaa Yhdysvaltain tiedustelukone vuonna 1949.


title: Araratin anomalia

text: Turkkilaisten ja kiinalaisten kristillistaustainen retkikunta sanoi löytäneensä alueelta esihistoriallisina puuesineitä vuosina 2007 ja 2008. Vaihtoehtoiseksi selitykseksi on ehdotettu varhaisten kristittyjen Raamatun Nooa-kertomuksen kunniaksi rakentamaa temppeliä.


title: Jonah (priimas)

text: Jonah, alkujaan James Paffhausen (s. 20. lokakuuta 1959 Chicago) oli Amerikan ortodoksisen kirkon johtaja eli priimas vuosina 2008-2012. Tässä virassa hänen nimityksensä oli "Washingtonin ja New Yorkin arkkipiispa, koko Amerikan ja Kanadan metropoliitta".


title: Jonah (priimas)

text: James Paffhausen varttui Kaliforniassa. Hänet oli kastettu episkopaalikirkon jäseneksi, mutta hän kääntyi ortodoksiseen uskoon vuonna 1978. Hänet vihittiin diakoniksi ja papiksi 1994 ja munkiksi 1995. Hän on asunut aiemmin Valamon luostarissa Venäjällä sekä Pyhän Tihonin luostarissa Pennsylvaniassa. Vuonna 1996 hän vastasi uuden luostarin perustamisesta Kalifornian Point Reyesiin ja toimi sen jälkeen sen esimiehenä.


title: Jonah (priimas)

text: Vuonna 2008 hänet nimitettiin arkkimandriitaksi ja Amerikan ortodoksisen kirkon eteläisen hiippakunnan apulaispiispan tehtävään. Lähes välittömästi sen jälkeen Jonah nostettiin metropoliitaksi ja koko kirkon johtoon hänen edeltäjiensä jouduttua eroamaan kirkon talousskandaalin vuoksi.


title: Jonah (priimas)

text: Jonah joutui eroamaan tehtävästään heinäkuussa 2012, ja marraskuussa hänen seuraajakseen priimaksena valittiin metropoliitta Tihon.


title: Ferrari 612

text: Kaudella 1967 heikosti menestyneen 350 CanAm -mallin jälkeen uutta CanAm Ferraria saatiin odottaa lähes koko kausi 1968. Ferrari panosti 1968 sekä Formula 1, että Formula 2 -luokkiin. Lisäksi valmisteltiin uutta ryhmän 6 prototyyppiä (312 P) kauteen 1969. Tämän vuoksi CanAm-projekti jäi hieman taka-alalle, ja uusi malli 612 CanAm debytoi vasta sarjan päätöskilpailussa Las Vegasissa 10.11.1968.


title: Ferrari 612

text: 612 CanAm oli täysin uusi malli ja siinä oli suurin Ferrarin siihen asti valmistama moottori. 12-sylinterinen 6,2-litrainen V-moottori tuotti tehoa 620 bhp. Matala ja virtaviivainen kori varustettiin down forcea lisäävällä siivellä jotka tuohon aikaan tekivät tuloaan kilpa-autoihin. Ferrarin tapauksessa moottorin yläpuolelle sijoitettu siipi oli kuljettajan säädettävissä. Kehitystyön aikana auton paino nousi ollen lähes 800 kg. Merkittävän painonnousun alkujaan n. 700 kg painaneelle autolle muodosti juuri siipi/ilmajarru hydraulisine käyttömekanismeineen.


title: Ferrari 612

text: 612 CanAmin (runkonumeroltaan 0866) kilpailuhistoria Las Vegasissa ei alkanut mairittelevasti. Aika-ajoissa Cris Amon oli sijalla 9. ja itse kilpailu päättyi keskeytykseen jo ensimmäisellä kierroksella.


title: Ferrari 612

text: Auto palautettiin Maranelloon ja sen kehitystyötä jatkettiin Italiassa. Auton alusta pysyi lähes muuttumattomana, mutta koria lyhennettiin 58 cm ja kavennettiin 10 cm. Samalla koria myös muotoiltiin uudestaan. Myös siipi poistettiin. Näillä muutoksilla autoa keveni hieman kuivapainon ollessa 680 kg.


title: Ferrari 612

text: 612/69 ei ehtinyt CanAm-kauden 1969 kauden avaukseen mukaan, vaan se nähtiin vasta sarjan kolmannessa osakilpailussa Watkins Glenissä 13.7.1969 Amonin toimiessa edelleen kuljettana. Kevään aikana tehdyn kehitystyön tuloksena auton suorituskyky oli parantunut huomattavasti; kilpailussa Amon oli lupaavasti sijalla 3. Seuraavassa osakilpailussa Edmontonissa Amon oli jo toinen. Viidenteen osakilpailuun tultaessa autoon oli lisätty valtava takasiipi down forcen lisäämiseksi. Amon oli jälleen kolmas ja ajoi myös uuden rataennätyksen. Kuudennessa osakilpailussa Elkhart Lakessa Amon keskeytti toiselta sijalta polttoainepumpun vaurioituessa. Bridgehamptonissa kilpailu päättyi myös keskeytykseen. Brooklynissä Amon otti paalupaikan, mutta teknisten ongelmien vuoksi ei voinut startata kilpailuun. Laguna Secan kilpailu päättyi keskeytykseen öljypumpun vaurioituessa.


title: Ferrari 612

text: Kauden päätteeksi autoon saatiin vielä uusi 6,9-litrainen moottori joka tuotti n. 660 bhp. Joissain lähteissä autosta käytetään tällöin tyyppimerkintään 712.


title: Ferrari 612

text: Lupaavista tuloksista huolimatta Ferrarin tehtaan tuki projektille oli vähäinen. Amonilla oli jatkuvasti pulaa sekä varaosista, että henkilökunnasta.


title: Ferrari 612

text: Kaudeksi 1970 auto siirtyi Earle-Cord Racing teamin haltuun. 0866 modifioitiin uudelle moottorille joka tällä kertaa oli 512S -mallin 5,0-litrainen V12. Joissain lähteissä autosta käytetään tällöin nimitystä 512P. Kaudelle 1971 auton runko rakennettiin uusiksi. Kuljettajanaan Jim Adams auto saavutti keskinkertaisia sijoituksia CanAmissa kausien 1970 ja -71 aikana.


title: Sarah Susanka

text: Sarah Susanka (s. noin 1957 Britannia) on yhdysvaltalainen arkkitehti, jonka kirjaa "The Not So Big House" (1998) pidetään small house movement -liikkeen alkuunpanijana. Susanka on kirjoittanut laadukkaammasta rakentamisesta, pienemmistä taloista ja yksinkertaisemmasta elämästä seitsemän kirjaa.


title: Sasha Son

text: Sasha Son (tunnetaan myös nimellä Sasha Song, , Dmitri Šavrov, ; s. 18. syyskuuta 1983 Vilna, Liettuan SNT) on liettualainen poplaulaja. Hän edusti Liettuaa Eurovision laulukilpailussa 2009 kappaleella "Love" sijoittuen finaalissa 23:nneksi 23 pisteellä.


Bosnia ja Hertsegovinan koripallomaajoukkue edustaa Bosnia ja Hertsegovinaa koripallon arvokisoissa.


title: Bosnia ja Hertsegovinan koripallomaajoukkue

text: Maan maajoukkue perustettiin vasta vuonna 1992, kun Jugoslavian sosialistinen liittotasavalta lopetettiin. Siihen asti bosniahertsegovinalaiset olivat edustaneet Jugoslavian koripallomaajoukkuetta arvokisoissa.


text: Joukkue on päässyt EM-kisoihin kahdeksan kertaa, ja paras saavutus on vuoden 1993 kahdeksas sija.


title: Amyntas

text: Amyntas () voi tarkoittaa seuraavia henkilöitä:


title: Amyntas

text: Makedonian kuninkaita ja Argeadien hallitsijasuvun jäseniä:


title: Amyntas

text: Muita Amyntaita:


title: Riitta Räty

text: Riitta Räty (s. 3. tammikuuta 1950 Tyrvää) on suomalainen näyttelijä. Hänet muistetaan erityisesti televisiorooleistaan, joita hänellä on ollut muun muassa sarjoissa "Ruusun aika", "Ilotalo" sekä "Kotikatu".


title: Kozlovkan piiri

text: Kozlovkan piiri (, tšuvassiksi Куславкка районӗ, "Kuslavkka raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 517 neliökilometriä ja asukkaita on 24 200 henkeä (vuonna 2007).


title: Kozlovkan piiri

text: Piiri sijaitsee Tšuvassian koillisosassa. Idässä ja kaakossa se rajoittuu Tatarstaniin, etelässä ja lounaassa Urmaryn piiriin, lännessä Tsivilskin piiriin ja luoteessa Mariinski Posadin piiriin. Hallinnollinen keskus on Kozlovkan kaupunki. Sen lisäksi piiriin kuuluu 9 maalaiskuntaa.


title: Kozlovkan piiri

text: Seutu kuuluu Volgan ylänköön. Sen koillispuolella sijaitsee Volgan muodostama Kuibyševin tekoallas, johon laskee sivujoki Aniš. Pinta-alasta valtaosa on maatalousmaata. Metsää on vain 6 %.


title: Kozlovkan piiri

text: Piirin kautta kautta kulkee Moskovan ja Kazanin välinen rautatie (Tjurleman asema) sekä Nižni Novgorodin ja Ufan välinen M7-valtatie. Kozlovkassa on henkilö- ja tavaraliikennettä hoitava laivalaituri. Piirikeskuksesta on 95 kilometriä tasavallan pääkaupunkiin Tšeboksaryyn.


title: Kozlovkan piiri

text: Väestöstä 70 % on tšuvasseja, 22 % venäläisiä ja 6 % tataareja.


title: Kozlovkan piiri

text: Seudulla on koneenrakennus- ja metalliteollisuutta, puunjalostusta, kevyttä sekä elintarviketeollisuutta. Lähes kaikki teollisuusyritykset sijaitsevat Kozlovkassa. Niistä huomattavimmat ovat kuorma-autotehdas, meijeri ja leipätehdas. Maatalous on keskittynyt viljan, perunan, vihannesten ja humalan viljelyyn sekä lihan ja maidon tuotantoon.


title: Kozlovkan piiri

text: Kozlovossa toimii matemaatikko Nikolai Lobatševskille omistettu museo sekä julkaistaan venäjän- ja tšuvassinkielistä piirilehteä "Znamja – Jalav".


title: Pilviherttu

text:
Pilviherttu ("Cisticola textrix"), vanhalta nimeltään pilviheinäkerttu, on herttujen heimoon kuuluva afrikkalainen varpuslintu.
__notoc__
Pilviherttu on 9–10 cm pitkä ja painaa noin 9 g. Sen höyhenpuku on päältä ruskean ja mustan kirjava, alapuolelta vaalea tummin viiruin. Pyrstö on lyhyt ja valkeakärkinen. Lajista tunnetaan viisi alalajia, joiden väritys vaihtelee. Koiras esittää laululennon, jonka aikana se kohoaa korkealle ilmaan, joskus jopa kadoten näkyvistä, mistä johtuu lajin suomenkielinen nimi.


title: Pilviherttu

text: Pilviherttu elää eteläisessä Afrikassa Angolassa, Lesothossa, Mosambikissa, Etelä-Afrikassa, Swazimaassa ja Sambiassa. Sen esiintymisalueen laajuus on noin 620 000 neliökilometriä.


title: Pilviherttu

text: Pilvihertun elinympäristöä ovat marskimaat ja paljaslaikkuiset matalaheinäiset ruohoaavikot.


title: Pilviherttu

text: Lajin pallomainen pesä on rakennettu heinistä ja sijaitsee heinätuppaassa tai tuppaan tyvessä. Naaras munii yleensä neljä munaa.


title: Pilviherttu

text: Pilvihertut syövät enimmäkseen heinäsirkkoja ja muita maanpinnan lähellä liikkuvia hyönteisiä ja pieniä selkärangattomia.


title: Jesus Christ Superstar (elokuva)

text: Jesus Christ Superstar on Norman Jewisonin ohjaama elokuva vuodelta 1973. Se perustuu Tim Ricen ja Andrew Lloyd Webberin samannimiseen musikaaliin, ja sen pääosissa ovat Ted Neeley, Carl Anderson, Yvonne Elliman ja Barry Dennen. Elokuva sai Oscar-ehdokkuuden parhaasta musiikista.


title: Jesus Christ Superstar (elokuva)

text: "Video-oppaassa" vuodelta 1994 Asko Alanen piti elokuvaa yritteliäänä mutta vanhentuneena ja antoi sille kaksi tähteä viidestä, mikä vastaa sanallista arviota ”keskinkertainen”.


title: Lauri Merimaa

text: Lauri Johannes Merimaa ent. Huisko (käytti Saksassa peitenimeä Meermann) () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Riianlahdella vuonna 1916. Myöhemmin hän osallistui Suomen sisällissotaan prikaatin esikunnassa Valkoisessa armeijassa. Sisällissodan jälkeen hän osallistui myös heimosotiin Aunuksessa. Viimeisenä tehtävänään hän oli osallisena Jääkärien elämäkerraston toimittamisessa.


title: Lauri Merimaa

text: Merimaan vanhemmat olivat puuseppä Matti Huisko ja Henrika Kovanen. Hänet vihittiin avioliittoon vuonna 1921 Ellen Maria Salosen kanssa, josta hän erosi vuonna 1932.


title: Lauri Merimaa

text: Merimaa kävi seitsemän luokkaa Helsingin suomalaista normaalilyseota ja kirjoitti ylioppilaaksi Nurmeksen yhteiskoulusta vuonna 1907 ja liittyi Etelänsuomalaiseen osakuntaan. Opintojaan hän jatkoi vuosina 1907 - 1914 Helsingin yliopiston lainopillisessa tiedekunnassa ja suoritti lainopilliset alkututkinnot, koekirjoituksen sekä joitakin ylempään oikeustutkintoon kuuluvia tutkintoja.


title: Lauri Merimaa

text: Opintoihinsa liittyen hän seurasi noin vuoden ajan käräjiä Hollolan tuomiokunnassa. Opintojaan hän rahoitti opintojensa lomassa työskentelemällä asianajotoimistoissa Helsingissä ja Lahdessa sekä olemalla Rautatiehallituksen virkaatekevänä kirjanpitäjänä ja virkaatekevänä kruununnimismiehenä Koiviston ja Johanneksen piireissä ja opettajana Reform School of lauguages-kieliopistossa Helsingissä.


title: Lauri Merimaa

text: Merimaa toimi mukana Voimaliitossa, missä hän muun muassa levitti kiellettyä kirjallisuutta ja säilytti aseita ja osallistui vuonna 1907 maisteri Mexmontanin yliopiston voimistelusalissa pitämiin sotilaallisiin harjoituksiin. Hän liittyi yhtenä ensimmäisten vapaaehtoisten joukkoon, joiden päämääränä oli Saksassa sotilaskoulutusta antava Pfadfinder-kurssi, joka järjestettiin Pohjois-Saksassa sijaitsevalla Lockstedter Lagerin harjoitusalueella. Leirille hän ilmoittautui 25. helmikuuta 1915. Hänet sijoitettiin joukon 1. komppaniaan. Myöhemmin hänet sijoitettiin Kuninkaallisen, Preussin Jääkäripataljoona 27:n 1. komppaniaan.


title: Lauri Merimaa

text:
Merimaa komennettiin jo marraskuussa 1915 Tukholmaan, missä hän toimi kapteeni Heldtin toimistossa. Tukholmassa hänen tehtävänään oli kuljettaa Tukholmaan saapuneet jääkärit Saksaan ja toimia kuriirina Tukholman ja Berliinin välillä. Takaisin pataljoonaan Saksaan Lockstedtin leirille Merimaa komennettiin elokuussa vuonna 1916. Hänet sijoitettiin hänelle tuttuun 1. komppaniaan. Leiriltä hänet lähetettiin rintamalle ja hän osallistui taisteluihin ensimmäisessä maailmansodassa Saksan itärintamalla Riianlahdella ja Aa-joella. Myöhemmin hän pääsi 1. marraskuuta 1917 alkaen siviililomalle Saksaan.
Merimaa palasi takaisin Suomeen Ruotsin kantta maaliskuun alussa vuonna 1918 ja astui palattuaan Valkoisen armeijan palvelukseen 10. maaliskuuta 1918 vääpeliksi ylennettynä. Hän palveli sisällissodan aikana 3. jääkäriprikaatin esikunnassa ja osallistui sisällissodan taisteluihin Karjalankannaksella Raivolassa.


title: Lauri Merimaa

text: Merimaa komennettiin sisällissodan jälkeen 29. kesäkuuta 1918 alkaen viralliseksi syyttäjäksi sekä myöhemmin jäseneksi valtiorikosoikeuden kansliaan numero 29. Armeijasta hän erosi 11. huhtikuuta 1919 ja liittyi 7. toukokuuta 1919 Karjalan (Aunuksen) retkikuntaan, jossa hän toimi muun muassa kenttäjärjestysosaston päällikkönä ylipäällikön esikunnassa.


title: Lauri Merimaa

text: Sotaretkeltään palattuaan Merimaa astui etsivän keskuspoliisin palvelukseen Helsinkiin ja oli tehtävässä lokakuuhun 1919, jolloin hän matkusti Pohjois-Amerikan Yhdysvaltoihin. Yhdysvalloissa hän työskenteli Suomen pääkonsulinviraston virkailijana New Yorkissa vuosina 1919 – 1920, jonka jälkeen hän liittyi Yhdysvaltain armeijan ilmavoimiin (4. Ilmapallokomppania) San Franciscossa. Ilmavoimissa hän palveli vuoden 1921, jonka jälkeen hän siirtyi päivä- ja aikakauslehti Kodin toimitukseen toimittajaksi Duluthiin. Duluthissa hän siirtyi toimittajan tehtävistä virkailijaksi Minnesota Steel co:n työnvälitysosastolle. Vuonna 1923 hän siirtyi Norjan-Amerikan linjan pääkonttoriin New Yorkiin sekä Suomen-osastolle ja oli linjan edustajana siirtolaisasemalla Ellis-saarella vuoteen 1924 saakka.


title: Lauri Merimaa

text: Merimaa palasi Yhdysvalloista takaisin Suomeen maaliskuussa vuonna 1925 ja työskenteli sen jälkeen Suomen puunjalostusteollisuuden keskusliiton palveluksessa vuoteen 1927 saakka, jonka jälkeen hän toimi virkamiehenä ulkoministeriön sanomalehtijaostossa vuoden 1928 joulukuuhun saakka. Myöhemmin hän työskenteli Oy Suolahden tehtaitten ulkomaan kirjeenvaihtajana ja autoliike Korpivaara & Halla oy:n mainospäällikkönä sekä Rautatiekirjakauppa oy:n myyntitarkastajana. Vuonna 1933 hän siirtyi A. Ahlström oy:n palvelukseen Pölläkkälään, missä hän palveli vuoteen 1935 saakka, jonka jälkeen hän osallistui viimeisenä työtehtävänään Jääkärien elämäkerraston toimitustyöhön.


title: Houhai

text: Houhai () on järvi Pekingin keskustassa. Aikaisemmin sen ympärille oli rakennettu vain muutamia ravintoloita, mutta viime vuosina sen ympärille on noussut useita ravintoloita, baareja ja kahviloita, jotka ovat houkutelleet paljon kävijöitä. Alue on nykyisin erityisen suosittu turistien keskuudessa, mutta myös kaupungissa asuvien ulkomaalaisten ja opiskelijoiden on tapana käydä siellä.


title: Johan Mikkola

text: Johan Guido Mikkola () oli suomalainen jääkärivänrikki. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan komppanian vääpelinä. Lopulta hän menehtyi nuorena sotilaana palvellessaan Lentopataljoonassa.


title: Johan Mikkola

text: Mikkolan vanhemmat olivat maanviljelijä Erland Mikkola ja Maria Sofia Bäckman. Mikkola kävi kahdeksan luokkaa Helsingin suomalaisessa lyseota ja neljä lukukautta insinööriopistoa Zwickaussa Saksassa.


title: Johan Mikkola

text: Mikkola liittyi vapaaehtoisena Saksassa sotilaskoulutusta antavan jääkäripataljoona 27:n pioneerikomppaniaan 19. lokakuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Schmardenissa sekä Aa-joella. Hänet siirrettiin pataljoonan rintamalta paluun jälkeen 15. toukokuuta 1917 alkaen pataljoonan täydennysjoukkoon ja laskettiin lomalle jatkamaan kesken jääneitä opintojaan. Hänet määrättiin loman loputtua 17. elokuuta 1917 takaisin pioneerikomppaniaan, josta hänet kumminkin siirrettiin 23. syyskuuta 1917 alkaen pataljoonan 2. komppaniaan. Hän suoritti Libaussa vuonna 1917 järjestetyn moottoripyöräkurssin.


title: Johan Mikkola

text: Mikkola astui Suomen armeijan palvelukseen varavääpeliksi ylennettynä Saksassa 11. helmikuuta 1918 ja saapui Suomeen (Vaasaan) 25. helmikuuta 1918 jääkärien pääjoukon mukana. Hänet sijoitettiin Suomen valkoiseen armeijaan 7. jääkäripataljoonaan, josta hänet siirrettiin 29. maaliskuuta 1918 alkaen komppanian vääpeliksi 6. Jääkarirykmentin 16. jääkäripataljoonan 3. komppaniaan. Hän osallistui sisällissodan taisteluihin Säiniöllä ja Kelkkalassa sekä Viipurissa.


title: Johan Mikkola

text: Mikkola toimi sisällissodan jälkeen joukkueenjohtajana 6. Jääkärirykmentistä muodostetussa Jääkäripataljoona 6:ssa, jonka nimeksi muodostui myöhemmin ensin Jääkäripataljoona 3 ja sen jälkeen Kajaanin sissipataljoona. Hänet siirrettiin 20. marraskuuta 1918 alkaen nuoremmaksi upseeriksi Itä-Suomen jalkaväkirykmentti 5:n 4. komppaniaan, josta hänet komennettiin vielä samassa kuussa ja lopulta siirrettiin 3. maaliskuuta 1919 alkaen Lentopataljoonaan.


title: Täpläpriinia

text: Täpläpriinia ("Prinia maculosa") on eteläafrikkalainen herttujen heimoon kuuluva varpuslintu.


title: Täpläpriinia

text: Täpläpriinia on 13–15 cm pitkä ja painaa noin 9 g. Sen höyhenpuku on päältä harmaanruskea, alapuolelta vaalea tummin viiruin ja sillä on vaalea silmäkulmajuova. Pyrstö on pitkä ja sojottaa usein pystyssä. Sukupuolet ovat samanvärisiä.


title: Täpläpriinia

text: Täpläpriinia elää eteläisessä Afrikassa Lesothossa, Namibiassa, Etelä-Afrikassa ja Swazimaassa. Tärkein esiintymisalue on Karoon aavikko. Sen elinympäristön laajuus on noin 670 000 neliökilometriä.


title: Täpläpriinia

text: Täpläpriinian elinympäristöä ovat ruohoaavikot, viljelysseudut ja puutarhat sekä vuorten rinteet ja laaksot.


title: Täpläpriinia

text: Täpläpriinia rakentaa pienen päärynänmuotoisen pesän tuoreista ruohoista erinomaiseen piiloon pensaaseen. Naaras munii 3–5 sinistä, tummien pilkkujen kirjomaa munaa.


title: Täpläpriinia

text: Lajin ravintoa ovat hyönteiset ja muut pienet selkärangattomat.


title: Dariusz Wolski

text: Dariusz Wolski (s. 1956 Varsova, Puola) on puolalainen elokuvaaja. Hänet tunnetaan parhaiten "Pirates of the Caribbean" -elokuvien kuvauksesta.


title: Pattijoen Tempaus

text:
Pattijoen Tempaus (PaTe) on vuonna 1946 perustettu urheiluseura. Historiansa aikana lajeina ovat olleet muun muassa: yleisurheilu, paini, nyrkkeily, hiihto, naisvoimistelu, pöytätennis, jääkiekko, salibandy, jalkapallo ja kuntourheilu.
Toiminta on supistunut vähitellen ja tällä hetkellä ainoana lajina on jalkapallo. Kaudella 2014 Pattijoen Tempaus pelasi Oulun V-divisioonassa.


title: Pattijoen Tempaus

text: Tempaus otti jalkapallon mukaan uudeksi lajiksi vasta 1980-luvulla, tätä aiemmin 1970-luvulla hallitsevina lajeina olleet yleisurheilu ja jääkiekko alkoivat jäämään taka-alalle. Pattijoen Tempaus pelasi kaudella 2014 Oulun Vitosessa. Vuonna 2007 joukkue onnistui nousemaan Neloseen ja säilyikin siellä vaihtelevilla sijoituksilla vuoteen 2010 asti.


title: Pattijoen Tempaus

text: PaTe pelaa kotiottelunsa Pattasten urheilupuiston nurmella. Kentän mitat ovat 65×90 metriä. Kentän laidalla on myös koti- ja vierasjoukkueella sekä tuomareille suihku- ja pukeutumistilat.


title: Komsomolskojen piiri

text: Komsomolskojen piiri (, tšuvassiksi Комсомольски районě, "Komsomolski raionĕ") on paikallinen itsehallintoalue Tšuvassian tasavallassa Venäjällä. Vuonna 1939 perustetun piirin pinta-ala on 630 neliökilometriä ja asukkaita on 27 500 henkeä (vuonna 2008).


title: Komsomolskojen piiri

text: Piiri sijaitsee Tšuvassian kaakkoisosassa. Pohjoisessa se rajoittuu Kanašin piiriin, idässä Tatarstaniin ja Jaltšikin piiriin, etelässä Batyrevon piiriin ja lännessä Ibresin piiriin. Hallinnollinen keskus Komsomolskojen kylä. Piiriin kuuluu 12 maalaiskuntaa.


title: Komsomolskojen piiri

text: Seutu kuuluu Tšuvassian tasankoon. Huomattavimmat joet ovat Kubnja ja Malaja Bula. Piirin halki kulkee aro- ja metsävyöhykkeen raja. Pinta-alasta 66 % on maatalousmaata ja 27 % metsää.


title: Komsomolskojen piiri

text: Piirin kautta kautta kulkee Tšeboksaryn ja Uljanovskin välinen A151-maantie. Piirikeskuksesta on 115 kilometriä matkaa tasavallan pääkaupunkiin.


title: Komsomolskojen piiri

text: Väestöstä 69,2 % on tšuvasseja, 26,2 % tataareja ja 4,3 % venäläisiä.


title: Komsomolskojen piiri

text: Tärkein elinkeino on maatalous, joka on keskittynyt viljan, perunan ja vihannesten viljelyyn, maidon ja lihan tuotantoon, hevosten kasvatukseen sekä mehiläistenhoitoon. Teollisuus on vähäistä. Piirissä on meijeri, elintarviketehdas Kooperator, kaapelitehdas, kaksi tiilitehdasta ym.


title: Komsomolskojen piiri

text: Piirilehtenä ilmestyy venäjän-, tšuvassin- ja tataarinkielinen "Kaçal jen".


title: Gregory Paul Johnson

text: Gregory Paul Johnson on yhdysvaltalainen Iowan yliopiston IT-alan asiantuntija, joka yhdessä muiden kanssa perusti vuonna 2002 Small House Society -nimisen järjestön, jota hän yhä johtaa. Järjestön tavoitteena on edistää pienempien omakotitalojen rakentamista. Hän itse asuu 10 m²:n talossa, jonka on suunnitellut arkkitehti Jay Shafer.


title: Gregory Paul Johnson

text: Johnson on kirjoittanut kirjan "Put Your Life on a Diet: Lessons Learned from Living in 140 Square Feet" (ISBN 9781423603177).


title: Mirza Teletović

text: Mirza Teletović (s. 17. syyskuuta 1985 Mostar, Jugoslavia) on bosnialainen koripalloilija.


title: Mirza Teletović

text: Teletović aloitti koripallon jablanicalaisessa Turbinassa. Hänen lahjakkuutensa huomattiin pian ja hänet kutsuttiin 15-vuotiaana Bosnian juniorimaajoukkueeseen. Myöhemmin Teletović siirtyi KK Sloboda Tuzlaan, joka oli maan huippuseuroja.


title: Mirza Teletović

text: Kun Teletović oli 17 vuotta vanha, hänet siirrettiin KK Sloboda Tuzlan edustusjoukkueeseen. Hänen kehityksensä lähti kovaan kasvuun, jonka jälkeen hänet valittiin Bosnian parhaaksi juniorikoripalloilijaksi. Kaudella 2003–2004 Teletović teki seuran paidassa 26,4 pistettä ottelua kohden.


title: Mirza Teletović

text: Vuonna 2004 Teletović siirtyi Base Oostenden joukkueseen, jossa hän voitti Belgian-mestaruuden kaudella 2005–2006. Saman kauden päätteeksi hän siirtyi Saski Baskonian riveihin Espanjan pääsarjaan. Kaudella 2007–2008 hän voitti Espanjan-mestaruuden ja hänet palkittiin samalla Nouseva tähti -palkinnolla. Vuonna 2009 Teletović solmi Saski Baskonian kanssa jatkosopimuksenvuoteen 2014 saakka. Samana vuonna hänet valittiin Copa del Reyn arvokkaimmaksi pelaajaksi. Kaudella 2009–2010 hän voitti toista kertaa Espanjan-mestaruuden. Kausi 2011–2012 oli tilastollisesti Teletovićin paras Euroliigassa, sillä hän teki 21,7 pistettä ottelua kohden.


title: Mirza Teletović

text: Heinäkuussa 2012, kuuden Espanjan liigassa pelatun kauden jälkeen, Teletović siirtyi NBA-seura Brooklyn Netsiin. Siirron mahdollistamiseksi hän oli ostanut aiemmin ulos sopimuksensa Saski Baskonian (Caja Laboral) kanssa.


title: Mirza Teletović

text: Heinäkuussa 2015 Teletović siirtyi Phoenix Sunsiin arviolta 5,5 miljoonan dollarin yksivuotisella sopimuksella. Seuraavana kesänä hän siirtyi Milwaukee Bucksiin, jossa hän pelasi kaksi kautta. Syyskuussa 2018 hän ilmoitti lopettavansa pelaajuransa.


title: Mirza Teletović

text: Teletović oli ensimmäistä kertaa mukana maajoukkueessa vuonna 2003, jolloin joukkue pelasi Ruotsin EM-kilpailuissa. Lisäksi hän on ollut mukana vuosien 2005 sekä 2011 EM-kilpailuissa. Vuoden 2015 EM-kilpailut jäivät Teletovićilta väliin tämän tuoreen seuran Sunsin käskettyä bosnialaista varovaisuuteen tämän sairastaman veritulpan vuoksi.


title: Kevin William Vann

text: Kevin William Vann (s. 10. toukokuuta 1951) on katolisen kirkon 30. toukokuuta 1981 vihitty yhdysvaltalainen pappi. Piispa hänestä tuli vuonna 2005, jolloin hän nousi Joseph Patrick Delaneyn seuraajaksi Fort Worthin hiippakunnan piispana Teksasissa.


title: Mia Wasikowska

text: Mia Wasikowska (s. 14. lokakuuta 1989 Canberra, Australia) on australialainen näyttelijä. Hän näytteli pääosaa vuonna 2010 julkaistussa "Liisa Ihmemaassa" -elokuvassa. Aiemmin hän on esiintynyt muun muassa elokuvassa "Uhma" ja televisiosarjassa "Terapiassa".


title: Mia Wasikowska

text: Mia on kolmesta lapsesta keskimmäinen. Hänellä on isosisko Jess ja pikkuveli Kai. Wasikowskan vanhemmat ovat ammatiltaan valokuvaajia. Hänen äitinsä Marzena Wasikowska on puolalainen ja isä John Reid australialainen. Kahdeksanvuotiaana Mia muutti perheineen vuodeksi Puolan Szczeciniin äidin työn vuoksi. Mia ja hänen sisaruksensa ovat olleet monesti äitinsä valokuvattavina.


title: Mia Wasikowska

text: Wasikowska alkoi harrastaa balettia yhdeksänvuotiaana ja hän harjoitteli sitä vuosia tavoitteenaan tulla ammattiballerinaksi. 13-vuotiaana hän alkoi tanssia 35 tuntia viikossa saavuttaakseen tavoitteensa. Tämä tarkoitti lähtemistä koulusta aikaisin iltapäivällä ja harjoituksia sen jälkeen iltayhdeksään. Baletin vaatima fyysinen täydellisyys ja intensiivinen pyrkimys siihen kuitenkin sai hänen intonsa lopahtamaan ja hän lopetti baletin 14-vuotiaana.


title: Mia Wasikowska

text: Wasikowskan äiti sai hänet kiinnostumaan eurooppalaisista ja australialaisista elokuvista, varsinkin Krzysztof Kieślowskin tuotannosta, ja niistä innostuneena hän aloitti näyttelemisen. Vaikka hän oli aina ollut ujo ja vastahakoinen esiintymään, Holly Hunterin suoritus elokuvassa "Piano" ja Gena Rowlands elokuvassa "Naisen parhaat vuodet" saivat hänet yrittämään näyttelemistä. Myös elokuvien tapa käsitellä ihmisten epätäydellisyyksiä kiinnosti häntä. Ilman mitään kokemusta näyttelemisestä hän etsi 12 australialaista agenttitoimistoa Googlesta ja otti yhteyttä jokaiseen, saaden vain yhden vastauksen. Tämä poiki kuitenkin ajan mittaan useita tarjouksia.


title: CSS Virginia

text: CSS Virginia oli Etelävaltioiden käyttämä ironclad-taistelulaiva. Alus rakennettiin fregatti "USS Merrimacin" pohjalle.


title: CSS Virginia

text: "Merrimack" valmistui 20. helmikuuta 1856 Bostonin laivastontelakalta kapteeninaan G. J. Pendergast. Alus purjehti vuosina 1856-1857 Länsi-Intiassa ja Euroopassa. Alus oli lyhyen aikaa telakalla ennen siirtoaan lokakuussa 1857 Tyynenmeren laivueen lippulaivaksi, missä tehtävässä se purjehti Etelä- ja Keski-Amerikan Tyynenmeren puoleisella rannikolla marraskuuhun 1859. Alus palasi itärannikolle, missä se poistettiin palveluksesta 16. helmikuuta 1860 ja siirrettiin telakalle Norfolkiin. Vetäytyvät Unionin joukot polttivat 20. huhtikuuta 1861 "Merrimackin" vesirajaan ja upottivat sen estääkseen aluksen valtaamisen.


title: CSS Virginia

text: Konfederaation joukot nostivat aluksen ja rakensivat sen uudelleen törmäyskeulalla varustetuksi ironclad-alukseksi () laivastoinsinööri luutnantti J. M. Brooken suunnitelmien mukaan. Kansi panssaroitiin 102 millimetrin rautapanssarilla ja kyljet 51 mm rautalevyillä, joiden takana oli vielä paksut kerrokset puuta. Jotta "Virginia" pystyisi taistelemaan muita ironcladeja vastaan sen keula rakennettiin siten, että sillä pystyisi törmäämällä upottamaan vihollislaivan. Aluksen aseistukseksi asennettiin kaksi seitsemän tuuman, ja kaksi kuuden tuuman rihlattua kanuunaa, sekä kuusi yhdeksän tuuman ja kaksi 12 naulan haupitsia. Alus saatiin valmiiksi 17. helmikuuta 1862, jolloin se nimettiin "Virginiaksi".


title: CSS Virginia

text: Alus osallistui 8. maaliskuuta Hampton Roadsin taisteluun jo ennen valmistumistaan. Etelävaltiot yrittivät murtaa merisaarron, jota Pohjoisvaltiot pitivät yllä ylivoimaisen laivastonsa avulla. "Virginia" hyökkäsi törmäystaktiikkaa käyttäen "USS Cumberlandiin", joka upposi rikkoen "Virginian" keulan tehden törmäystaktiikan käytön mahdottomaksi. "USS Congress" huomasi tapahtuman ja aloitti tulitaistelun "Virginian" kanssa, mikä johti "Congressin" vaurioitumiseen. "Virginia" oli myös vaurioitunut ja sen jo ennestään hidas nopeus oli hidastunut entisestään.


title: CSS Virginia

text: Seuraavana päivänä "USS Monitor" hyökkäsi "Virginian" kimppuun. "Monitor" oli paljon nopeampi ja ketterämpi, mutta sen aseet eivät tehonneet "Virginian" panssariin. "Monitor" perääntyi ja "Virginia" pääsi ulos Pohjoisvaltioiden saarrosta.


title: CSS Virginia

text: Pohjoisvaltiot saivat 10. toukokuuta 1862 Norfolkin haltuunsa ja "Virginia" menetti ainoan sataman, jonne se olisi voinut vielä mennä. Alus ei ollut myöskään avomerikelpoinen, joten se määrättiin räjäytettäväksi, jottei se joutuisi vihollisen käsiin. Aluksen tykit poistettiin ja vietiin maihin. Alus räjäytettiin 11. toukokuuta lähellä Craney saarta Virginian rannikolla.


title: Häntälä

text: Häntälä voi tarkoittaa seuraavia:


title: Iowan yliopisto

text: Iowan yliopisto ("University of Iowa") on yhdysvaltalainen julkinen tutkimusyliopisto, jossa on kymmenen collegea. Perustutkinnon lisäksi yliopistossa voi suorittaa jatkotutkinnon ja ammatillisia oppiarvoja. Yliopisto on alkujaan ollut nimeltään Iowan valtionyliopisto (State University of Iowa), ja se on yhä yliopiston virallinen nimi. Se on perustettu vuonna 1847, jolloin se oli Iowan osavaltion ainoa korkeampaa opetusta antava oppilaitos. Yliopiston aiempi nimi on Iowan valtionyliopisto (State University of Iowa). Yliopistossa on yli 30 000 opiskelijaa.


title: Finn mac Cumhaill

text: Finn mac Cumhaill, Fionn Mac Cumhaill tai Finn MacCool on Irlannin kelttiläisessä mytologiassa legendaarinen sankari ja Fenian syklin ("Fiannaidheacht", ) keskushahmo. Hän esiintyy myös Skotlannin ja Man-saaren myyteissä. Hänen etunimensä "Fionn" tai "Finn" merkitsee rehellistä ja oikeudenmukaista tai vaaleahiuksista. "Mac Cumhaill" puolestaan merkitsee "Cumhailin poika".


title: Finn mac Cumhaill

text: Tarussa nimeltään "The Boyish Exploits of Finn" ("Macgnímartha Finn") kerrotaan, kuinka soturijoukko Fiannan johtaja Cumhaill eli Cool ryösti ja raiskasi druidin tyttären, kauneudestaan tunnetun Muirnen. Irlannin suurkuningas Conn määräsi Cumhaillin toverit ajamaan takaa tätä. He saivat hänet kiinni, ja Cumhaillin tappoi hänen apulaispäällikkönsä ja kilpailijansa Goll mac Morna. Raskaaksi tulleen Muirnen maine oli tahrattu, ja hänestä tuli hyljeksitty. Muirnen ottaa kuitenkin suojelukseensa nasipuolinen druidi Bodhmail, joka on itse asiassa Cumhaillin sisar. Bodhmaililla on talo syrjäisessä paikassa, ja siellä Muirne on turvassa Goll mac Mornalta, joka ei haluaisi jättää Cumhaillin perillistä eloon. Synnytettyään lapsen Muirne nimeää hänet Deimneksi ja jättää pojan Bodhmailin huostaan. Pojan kasvattavat salaa metsässä kaksi naista: Bodhmail ja soturinainen Liath Luachra.


title: Finn mac Cumhaill

text: Sittemmin Finnin äiti Muirne oli avioitunut Munsterin kuninkaan kanssa ja olisi tahtonut noutaa poikansa luokseen. Mutta Bodhmail ja Liath Luachra eivät suostuneet luovuttamaan poikaa. Heidän mukaansa Finnin pyhä tehtävä oli kostaa isänsä – ja Bodhmailin veljen – kuolema. Pojasta kasvaa luontoa kunnioittava nuorukainen, joka saa urotöidensä ansiosta nimen Finn. Kun hänestä on tullut mies, hän syrjäyttää isänsä surmaajan Goll mac Mornan. Hän saa myös haltuunsa isänsä perinnön: keihään, kypärän, kilven ja siannahkaisen vyön.


title: Finn mac Cumhaill

text:
Toisessa tarussa kerrotaan, kuinka Finn auttoi bardi Finnegasia pyydystämään Tiedon lohen. Kun lohi on saatu viimein kiinni pyytää Finnegas Finniä paistamaan sen. Finn polttaa peukalonsa kalan lihassa käännellessään sitä vartaassa. Kun hän imaisee peukaloansa, kaikki tieto siirtyy välittömästi häneen. Myöhemmin Finnegas tarjoaa Finnille lohea syötäväksi, ja siten Finn omaksuu ikuisen viisauden.
Finn onnistuu myös pelastamaan Taran kuninkaanlinnan peikko Aillenin hyökkäyksiltä. Aillenilla on tapana polttaa linna joka vuosi Samhainin aikaan. Finn pystyy tappamaan peikon, ja kuningas antaa palkkioksi Taran suojelemisesta Fiannan päällikkyyden Finnille. Finnin johdossa Fianna kukoistaa ja sen jäsenet valitaan entistä tarkemmin. Finn ja Fianna tekevät monia urotöitä ja kohtaavat yliluonnollisia hirviöitä. Finn jopa uhmaa kerran Tuatha De Dananniin kuuluvaa jumala Nuadaa. Sittemmin Finn menee naimisiin Sadbhin kanssa, jonka paha Musta Druidi on muuttanut hirvenvasaksi. Finn pystyy kuitenkin peruuttamaan loitsun. Sadbh synnyttää Finnille pojan, Oisínin, joka liittyy vartuttuaan Fiannaan. Musta Druidi onnistuu kuitenkin houkuttelemaan Sadbhin pois Finnin leiristä, jolloin lumous palautuu ja Sadbh muuttuu taas vasaksi. Myöhemmin Finn etsii pitkään vaimoaan, mutta ei koskaan enää löydä tätä.


title: Finn mac Cumhaill

text: Finnin viimeiset vuodet jättävät kuitenkin tahran hänen hyveelliseen ja oikeamieliseen maineeseensa. Ikääntyvä Finn kihlataan kuninkaan tyttären Gráinnen kanssa. Mutta juhlissa Gráinne rakastuu Fiannan nuoreen soturiin Diarmaidiin ja karkaa tämän kanssa. Finn järjestää myöhemmin kavalasti Diarmaidin kuoleman metsästysretkellä. Sadbh on ennustanut, että Finn kuolee vain siinä tapauksessa, että hän juo sarvesta. Joidenkin tarinoiden mukaan ennustus käy toteeen, kun Fianna on jo hylännyt vanhan Finnin. Finn tahtoo vielä koetella voimiaan hyppäämällä Boyne-joen yli. Hän on kuitenkin jo rikkonut "geis"-tabuaan ja juonut sarvesta. Niinpä hän molskahtaa veteen ja hukkuu.


title: Finn mac Cumhaill

text: Toisten tarujen mukaan Finn ei koskaan kuollut, vaan hän vaipui uneen ja lepää Fiannan ympäröimänä jonkin kukkulan, kenties Dun Allenin, sisällä. Siellä he odottavat, kunnes Irlantia kohtaa jokin vakava uhka, jolloin he heräävät puolustamaan maataan.


title: Kiekuu

text: Kiekuu oli Yle Radio Suomessa esitettävä suora lähetys, joka kuultiin maanantaista perjantaihin klo 5.00-6.30. Ensimmäinen lähetys kuultiin 2. tammikuuta vuonna 2007. Aluksi ohjelmaa toimittivat vuorotellen Mikko Kekäläinen nimellä "Mikkokiekuu" ja Minna Hakala nimellä "Minnakiekuu". Maaliskuussa 2009 Minna Hakalan tilalle tuli Juha Blomberg. Heitä tuurasivat myös muut toimittajat, mm. Petri Rinne ja Maija Salminen.


title: Kiekuu

text: Ohjelmaan sisältyivät sähkeuutiset klo 5.00, 5.30 ja 6.00. Kello 5.30 on kyseessä Radio Suomen ainoa säännöllinen ja valtakunnallinen uutislähetys, joka alkaa puolelta. Kello 5.50 kuultiin Merisää.


title: Kiekuu

text:
Kappaleiden välillä kuultiin musiikkijuontoja ja puheosuuksia, joihin sisältyi katsauksia aamun sanomalehtiin. Kuuntelijat saivat osallistua Kiekuuhun tekstiviestein, sähköpostein ja puhelimitse ottaen kantaa toimittajan ehdottamaan aiheeseen. Viikonloppuisin Kiekuun tilalla kuultiin ohjelma Ylen Aamu.
2.5.2008 Mikko Kekäläinen järjesti ohjelmassa Hota-pulveri -arpajaiset. Muuan kuuntelija oli lainsäädäntöä paremmin tuntevana kannellut arpajaisista Lääkelaitokselle. Ohjelmajohto joutui laatimaan kirjallisen vastauksen Lääkelaitokselle. Tällaisia lääkearpajaisia ei saanut järjestää. Palkinto vaihdettiin ja arpajaisia varten saatu Hotapaketti jäi Kekäläisen kaapin päälle.


title: Kiekuu

text: Viimeinen Kiekuun lähetys kuultiin juhannusaattoaamuna 25.6.2010.


title: Krasnoarmeiskojen piiri

text: Krasnoarmeiskojen piiri (, tšuvassiksi Красноармейски районӗ, "Krasnoarmeiski raionĕ") on paikallinen itsehallintoalue Tšuvassian tasavallassa Venäjällä. Vuonna 1935 perustetun piirin pinta-ala on 456 neliökilometriä ja asukkaita on 16 600 henkeä (vuonna 2007).


title: Krasnoarmeiskojen piiri

text: Piiri sijaitsee Tšuvassian pohjoisosassa. Pohjoisessa se rajoittuu Tšeboksaryn piiriin, koillisessa Tsivilskin piiriin, etelässä Kanašin ja Vurnaryn piireihin sekä lännessä Alikovon ja Morgaušin piireihin. Hallinnollinen keskus Krasnoarmeiskojen kylä. Piiriin kuuluu 9 maalaiskuntaa.


title: Krasnoarmeiskojen piiri

text: Seutu kuuluu Tšuvassian tasankoon. Huomattavimmat joet ovat Bolšoi Tsivil sivujokineen sekä etelärajaa pitkin virtaava Sorma. Alueella sijaitsee Kjulhiri-järvi. Pinta-alasta 80 % on maatalousmaata ja 9 % metsää.


title: Krasnoarmeiskojen piiri

text: Krasnoarmeiskojesta on maantieyhteys Tšeboksaryn ja Tsivilskiin. Piirin itäosan halki kulkee Tšeboksaryn ja Kanašin välinen rautatie.


title: Krasnoarmeiskojen piiri

text: Väestöstä 98 % on tšuvasseja.


title: Krasnoarmeiskojen piiri

text: Tärkein elinkeino on maatalous, joka on keskittynyt viljan, vihannesten, perunan ja humalan viljelyyn sekä maidon ja lihan tuotantoon ja mehiläistenhoitoon. Teollisuus on vähäistä. Piirissä on meijeri, leipomo, rehutehdas ym.


title: Krasnoarmeiskojen piiri

text: Piirilehtenä ilmestyy tšuvassin- ja venäjänkielinen "Jal purnăçĕ – Selskaja žizn".


title: Barclay James Harvest

text: Barclay James Harvest on vuonna 1966 perustettu brittiläinen yhtye, jonka musiikissa on vaikutteita muun muassa melodisesta rockista ja klassisesta musiikista. Yhtyeen jäseniä ovat John Lees, Les Holroyd ja Stuart ”Woolly” Wolstenholme. Yhtyeen rumpali Mel Pritchard kuoli vuonna 2004. Woolly Wolstenholme kuoli 13.12.2010 . Barclay James Harvestin yksi tunnetuimmista albumeista on vuonna 1971 julkaistu "Once Again", jolla on muun muassa kappaleet ”Mocking Bird” ja ”She Said”.


title: Michael Kahn

text: Michael Kahn (s. 8. joulukuuta 1935 New York, Yhdysvallat) on yhdysvaltalainen elokuvaleikkaaja. Hän on voittanut parhaan leikkauksen Oscar-palkinnon kolmesti, elokuvista "Pelastakaa sotamies Ryan", "Schindlerin lista" ja "Kadonneen aarteen metsästäjät". Lisäksi hän on ollut ehdolla edellä mainittuun palkintoon viisi kertaa, elokuvista "Kolmannen asteen yhteys", "Vaarallinen suhde", "Auringon valtakunta," "München "ja" Lincoln".


title: Michael Kahn

text: Kahn on leikannut lähes kaikki Steven Spielbergin elokuvat.


title: Charles Bradlaugh

text: Charles Bradlaugh (26. syyskuuta 1833 Lontoo – 30. tammikuuta 1891 Lontoo) oli brittiläinen poliitikko ja tunnettu ateisti, joka puolusti julkisesti uskonnottomien kansalaisoikeuksia. Hän perusti vuonna 1866 National Secular Societyn, joka toimii edelleen. Hän puhui lähes koko ikänsä ateismin puolesta ja julkaisi myös useita kirjoituksia uskonnosta ja uskonnottomuudesta. Hän sai ateistisen aktivisminsa takia syytteitäkin.


title: Charles Bradlaugh

text: Bradlaugh’n isä oli vähävarainen oikeuslaitoksen työntekijä. Bradlaugh joutui jättämään jo varhain kotinsa uskonasioita koskeneen riidan vuoksi. Bradlaugh palveli brittiarmeijassa 1850–1853 ja työskenteli sen jälkeen apulaisena eräässä lakitoimistossa, kunnes hänestä tuli tunnettu uskonnonvastainen luennoitsija. Hän alkoi käyttää nimimerkkiä "Iconoclast" (”Kuvainraastaja”). Vuodesta 1860 alkaen hän toimitti "The National Reformer" -nimistä aikakausjulkaisua, jonka hän myös omisti vuodesta 1862. Lehteä syytettiin vuonna 1868 oikeudessa jumalanpilkasta ja kiihotuksesta. Bradlaugh osallistui vuonna 1866 National Secular Societyn perustamiseen. Hän esiintyi myös jyrkkänä tasavaltalaisena.


title: Charles Bradlaugh

text: Bradlaugh teki vuosina 1874–1885 läheistä yhteistyötä radikaalin kansalaisoikeusaktivisti Annie Besantin kanssa. Vuonna 1877 Bradlaugh ja Besant julkaisivat Lontoossa yhdysvaltalaisen lääkärin Charles Knowltonin ehkäisymenetelmiä käsitelleen pamfletin "Fruits of Philosophy", jonka kirjoittaja oli edellisenä vuonna saanut kotimaassaan tuomion siveettömän teoksen levittämisestä. Bradlaugh ja Besant tuomittiin teoksen näkyvän markkinoinnin jälkeen kuuden kuukauden vankeuteen, mutta heidän tuomionsa kumottiin muotoseikan vuoksi.


title: Charles Bradlaugh

text: Bradlaugh valittiin vuonna 1880 Northamptonista radikaalien ehdokkaana parlamentin alahuoneeseen. Häneltä kuitenkin estettiin paikkansa vastaanottaminen, sillä hänen vaatimustaan ei-uskonnollisesta uskollisuudenvakuutuksesta uskonnollisen uskollisuudenvalan sijaan ei hyväksytty, vaikka kyseisen vakuutuksen antaminen oli sallittu kveekareille ja muiden kristillisten suuntausten edustajille. Seuraavan viiden vuoden aikana hänet valittiin parlamenttiin kolmesti uudelleen, ja vaikka hän oli nyt valmis vannomaan uskollisuudenvalan, se kiellettiin häneltä joka kerralla koska hän oli tunnettu ateisti. Bradlaugh yritti useita kertoja saapua parlamenttiin, mutta hänet poistettiin sieltä joka kerta ja heinäkuussa 1880 hänet jopa vangittiin lyhyeksi aikaa. Häntä tukevaan adressiin kerättiin vuonna 1882 yli 240 000 nimeä, mutta parlamentti ei taipunut. Varsinkin Konservatiivipuolue vastusti jyrkästi hänen tuloaan parlamenttiin. Vapaamielinen pääministeri William Gladstone oli valmis muuttamaan lainsäädäntöä Bradlaugh’n eduksi, mutta ei saanut parlamentin enemmistöä esitysten taakse. Alahuoneen uusi puhemies Arthur Peel salli lopulta tammikuussa 1886 omalla vastuullaan Bradlaugh’n vannoa valan ja vastaanottaa parlamenttipaikkansa. Prosessin aikana yleinen mielipide oli kääntynyt hänen puolelleen. Vuonna 1888 Bradlaugh sai ajettua läpi lain, jonka mukaan vapaa-ajattelijat saisivat vastaisuudessa korvata uskollisuudenvalan pelkällä vakuutuksella. Muuten hän osoittautui parlamentissa melko konservatiiviseksi edustajaksi ja esiintyi sosialismin vastustajana. Bradlaugh jatkoi alahuoneen jäsenenä kuolemaansa asti.


title: Anton Alfthan

text: Anton Edward Alfthan (20. huhtikuuta 1856 Viipuri – 3. toukokuuta 1933 Helsinki) oli suomalainen vuorineuvos, joka toimi Suomen Sokeri Oy:n johtajana vuosina 1919–1927.


title: Anton Alfthan

text: Viipurissa syntynyt ja lapsuutensa viettänyt Anton Alfthan opiskeli Helsingin yliopistossa kemiaa ja valmistui filosofian kandidaatiksi vuonna 1876 ja maisteriksi seuraavana vuonna. Tämän jälkeen hän työskenteli kemian- ja sokeritehtaiden palveluksessa Saksassa, Itävallassa ja Venäjällä, kunnes palasi vuonna 1882 Suomeen. Aluksi Alfthan oli työssä puutavara-alalla, mutta palasi sokerin pariin siirtyessään vuonna 1884 Töölön Sokeritehtaan teknilliseksi johtajaksi. Vuonna 1910 Alfthanista tuli Töölön Sokeritehtaan toimitusjohtaja Georg Gottfrid Federleyn tilalle. Kansalaissodan jälkeen suomalaiset sokeritehtaat (Töölö, Aura, Kotka, Vaasa, Pietarsaari ja Hietalahti) yhdistyivät ja 2. joulukuuta 1918 perustetun Suomen Sokeri Osakeyhtiön ensimmäiseksi johtajaksi valittiin Alfthan. Alfthan ryhtyi nykyaikaistamaan Suomen Sokeri Oy:n toimintaa ja menestyi toimissaan: vuosina 1920–1927 Suomen Sokeri Oy:n myynti lisääntyi 27 000 tonnista 37 000 tonniin. Alfthan siirtyi eläkkeelle vuonna 1927, vuorineuvoksen arvon hän sai vuonna 1919.


title: Anton Alfthan

text: Vuosina 1909–1918 Alfthan oli Helsingin kaupunginvaltuuston jäsen.


title: Emmanuel Lubezki

text: Emmanuel Lubezki Morgenstern (s. 1964 México, Distrito Federal, Meksiko) on meksikolainen elokuvaaja.


title: Emmanuel Lubezki

text: Lubezki on palkittu parhaan kuvauksen Oscarilla elokuvista "Gravity" (2013), "Birdman" (2014) ja "The Revenant" (2015), minkä lisäksi hän on ollut ehdolla samassa kategoriassa elokuvista "Pikku prinsessa" (1995), "Päätön ratsumies" (1999), "The New World" (2005), "Ihmisen pojat" (2006) ja "The Tree of Life" (2011). Hän on voittanut myös neljä Bafta-palkintoa elokuvien "Ihmisen pojat", "Gravity", "Birdman" ja "The Revenant" kuvauksesta.


title: Emmanuel Lubezki

text: Lubezki on kuvannut useita meksikolaisen Alfonso Cuarónin ohjaamia elokuvia ("Pikku prinsessa", "Ja äitiäs kans", "Ihmisen pojat", "Gravity").


title: Jérôme Moïso

text: Jérôme Moïso (s. 15. kesäkuuta 1978 Pariisi) on ranskalainen koripalloilija.


title: Jérôme Moïso

text: Moïso pelasi yliopistokoripalloa Kalifornian yliopistossa, Kaliforniassa. Vuonna 2000 hänet varattiin NBA:han varausnumerolla 11. Tilastollisesti hänen paras NBA-kautensa oli kausi 2002–2003, jolloin hän teki 4,0 pistettä ottelua kohden. Moïso pelasi NBA:ssa aina vuoteen 2005 saakka, jolloin hän siirtyi italialaiseen Pallacanestro Virtus Romaan. Tämän jälkeen Moïso on edustanut muun muassa Fortitudo Bolognaa, Real Madridia, Joventut Badalonaa sekä Himkiä.


title: Jérôme Moïso

text: Moïso on pelannut myös Ranskan maajoukkueessa. Hän edusti maataan vuosien 1997 ja 2003 EM-kilpailuissa.


title: Nøtterøy

text: Nøtterøy on Norjan kunta ja saari Vestfoldin läänissä. Nøtterøyn saaren lisäksi kuntaan kuuluvat Veierlandin ja Føynlandin saaret sekä 175 pienempää saarta. Pääosa väestöstä asuu Teien taajamassa ja loput Nøtterøyn saaren pohjoisosassa. Kunnan hallintokeskus on Borgheimissa. Kunnan rajanaapureita ovat pohjoisessa Tønsberg, etelässä Tjøme, lännessä Stokke sekä Tønsbergfjorden- vuono. Idässä kunta rajoittuu Oslonvuonoon. Tammikuussa 2013 tehdyn väestönlaskennan mukaan kunnassa oli 21 100 asukasta.


title: Terry Sanderson

text: Terry Sanderson (s. 1946) on brittiläinen aktivisti, toimittaja ja kirjailija. Hänet tunnetaan homojen oikeuksien puolestapuhujana ja sekularistina. Hän on "Gay Times" -lehden pitkäaikainen kolumnisti. Häneltä on ilmestynyt myös useita kirjoja, kuten "How to be a Happy Homosexual" (1986) ja "The Gay Man’s Kama Sutra" (2003). Hänestä tuli National Secular Societyn johtaja vuonna 2006.


title: Tjøme

text: Tjøme on Norjan kunta ja sen samanniminen pääsaari Vestfoldin läänissä. Tjøme sijaitsee Oslonvuonon länsilaidalla ja rajoittuu vuonoon idässä ja etelässä. Lännessä on Tønsbergfjorden-vuono, jonka takana on Sandefjord. Pohjoisessa kunnan rajanaapurina on Nøtterøy Vrengensundetin salmen takana.


title: Tjøme

text: Tjømen saari on pitkulainen, 12 km pitkä ja pinta-alaltaan 24,5 km². Sen lisäksi kuntaan kuuluvat Brøtsøn ja Hvasserin saaret, joista on myös siltayhteys toisiinsa. Kolmen pääsaaren lisäksi kuntaan kuuluu 475 pienempää saarta ja luotoa, joilla ei ole ympärivuotista asutusta. Tammikuussa 2013 tehdyn väestönlaskennan mukaan kunnassa oli 4 865 asukasta.


title: Zombie Loan

text: Zombie-Loan () on manga, jonka ovat luoneet Peach-Pit, Banri Sendo ja Shibuko Ebara. Mangan pohjalta on myös valmistunut anime. Zombie-Loanissa on myös Shōjoai ja Shōnen’ai viittauksia (Shōjoain puolelta löytyy vähän suorempaakin toimintaa).


title: Zombie Loan

text: Michiru Kita on hyvin erikoinen tyttö, sillä hänellä on kyky nähdä shinigamin (/shinikamin) silmillään tumma rengas pian kuolevien ihmisten kaulassa. Eräänä tavallisena alkaneena päivänä, Michirun luokkatoveri ottaa tältä "taidolta" Michirua suojaavat silmälasit pois hänenpäästään, ja Michiru näkee jotain mitä ei halunnut nähdä; Chika Akatsukin ja Shito Tachibanan, kahden hänen luokka-toverinsa kaulassa mustat renkaat. Michiru päättää estää heidän kuolemansa ja ryhtyy seuraamaan heitä. Mutta pojat ovatkin jo kuolleita, zombeja ja elävät "zombilainan" avulla. He metsästävät laittomia zombeja saadakseen rahaa lainansa maksamiseen.


title: Zombie Loan

text: Michirulla on shinigamin silmät, joilla voi nähdä kuolevien ihmisten kauloissa tummiarenkaita. Hän voi elää normaalia elämää, jos pitää silmälasit nenällään. Chika ja Shito tahtovat käyttää Michiru taitoja jyväkseen zombien metsästyksessään. Ääninäyttelijänä toimii Houko Kuwashima.


title: Lardal

text: Lardal on Norjan kunta Vestfoldin läänin sïsämaassa. Sen rajanaapureita ovat pohjoisessa Kongsberg ja Hof, idässä Re ja Andebu, etelässä Larvik ja lännessä Siljan. Kunnan hallinnollinen keskus on Svarstadissa, joka on myös kunnan ainut taajama. Tammikuussa 2013 tehdyn väestönlaskennan mukaan Lardalin kunnassa oli 2 435 asukasta.


title: Lardal

text: Kunnan läpi virtaa pohjoisesta etelään Numedalslågen-joki, joka on tunnettu hyvänä lohijokena. Korkein kohta on Vindfjell Telemarkin rajalla, 622 metriä merenpinnasta. Kunnan läpi kulkevat tiet 32 ja 40.


title: Fernando Ubiergo

text: Fernando Ubiergo (s. 8. helmikuuta 1955, Valparaíso) on chileläinen muusikko ja laulaja-lauluntekijä.


title: Fernando Ubiergo

text: Ubiergo opiskeli sosiologiaa Universidad de Chilessä, kunnes sotilashallinto sulki sen vuonna 1973. Tämän jälkeen hän aloitti musiikkiuransa voittaen muun muassa Festival de la Primaveralla kappaleellaan "Un café para Platón". "El tiempo en las bastillas" valittiin parhaaksi Festival de Viñalla vuonna 1978. Ubiergon ensimmäinen albumi myi 150 000 kappaletta.


title: Krasnyje Tšetain piiri

text: Krasnyje Tšetain piiri (, tšuvassiksi Хĕрлĕ Чутай районӗ, "Hĕrlĕ Tšutai raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 692 neliökilometriä ja asukkaita on 20 200 henkeä (vuonna 2008).


title: Krasnyje Tšetain piiri

text: Piiri sijaitsee Tšuvassian luoteisosassa. Pohjoisessa se rajoittuu Jadrinin, idässä Alikovon ja etelässä Šumerljan piireihin sekä lännessä Nižni Novgorodin alueen Pilnan piiriin. Hallinnollinen keskus on Krasnyje Tšetain kylä. Piiriin kuuluu 10 maalaiskuntaa.


title: Krasnyje Tšetain piiri

text: Seutu kuuluu Tšuvassian tasankoon. Länsirajalla virtaa Surajoki ja sen muodostama tekojärvi. Pinta-alasta lähes puolet on maatalousmaata. Metsää on 34 %.


title: Krasnyje Tšetain piiri

text: Piirin eteläosan kautta kulkee Moskovan ja Kazanin välinen rautatie. Krasnyje Tšetaista on maantieyhteys Jadriniin ja Šumerljaan sekä edelleen Tšeboksaryyn.


title: Krasnyje Tšetain piiri

text: Väestöstä 97 % on tšuvasseja.


title: Krasnyje Tšetain piiri

text: Tärkein elinkeino on maatalous, joka on keskittynyt maidon ja lihan tuotantoon sekä viljan, perunan ja rehukasvien viljelyyn. Seudulla on elintarvike-, puunjalostus-, konepaja- ja rakennustarviketeollisuutta.


title: Krasnyje Tšetain piiri

text: Piirilehtenä ilmestyy tšuvassin- ja venäjänkielinen "Pirĕn purnăç – Naša žizn".


title: Adam Laakkonen

text: Adam Laakkonen (15. tammikuuta 1883 Leppävirta – 1. kesäkuuta 1926 Ruotsi) oli suomalainen sekatyömies, piirisihteeri ja sosiaalidemokraattien kansanedustaja eduskunnassa ja työväen pääneuvostossa.


title: Adam Laakkonen

text: Laakkonen syntyi Leppävirralla vuonna 1883 saharenki Adam Heikki Laakkosen ja Ulla Pölläsen perheeseen. Hän työskenteli erilaisissa sekatöissä vuoteen 1905, kunnes hänet 1906 valittiin puolueen Lapin piirin sihteeriksi (tuolloin Oulun läänin pohjoinen vaalipiiri).


title: Adam Laakkonen

text: Puolueen tehtävissä Laakkonen työskenteli sisällissodan loppuun ja maastamuuttoon saakka. Piirisihteerinä hän kuului punaisen Suomen Työväen pääneuvostoon, lisäksi Laakkonen oli Suomen kansanvaltuuskunnan ylioikeuden jäsen ja kanslian johtaja.


title: Adam Laakkonen

text: Eduskunnassa Laakkonen toimi vuosina 1914–1918.


title: Adam Laakkonen

text: Sisällissodan loppuvaiheessa Laakkonen pakeni Venäjälle, josta hän muutti 1920 Ruotsiin. Siellä hän työskenteli "Revontulet" -lehden toimittajana ja etappiteiden hoitajana Ruotsin Ylitorniolla.


title: Adam Laakkonen

text: Laakkonen avioitui vuonna 1908 Hanna Alviina Törmäsen kanssa.


title: Teen Wolf, eli ihmissusi teini-iässä

text: Teen Wolf, eli ihmissusi teini-iässä on Rod Danielin ohjaama, vuonna 1985  ensi-iltansa saanut elokuva. Pääosassa esiintyy Michael J. Fox ja sivuosissa James Hampton, Scott Paulin, Susan Ursitti, Jerry Levine ja Jay Tarses.


title: Teen Wolf, eli ihmissusi teini-iässä

text: Elokuvalle on tehty myös jatko-osa, "Teen Wolf Too".


title: Teen Wolf, eli ihmissusi teini-iässä

text: Scott Howard on 17-vuotias lukiolainen, joka on kyllästynyt olemaan keskinkertainen. Hän asuu pikkukaupungissa Nebraskassa ja hänen ainoa mahdollisuutensa suosituksi tulemiseen on hänen koulunsa koripallojoukkue Beavers. Scott on ihastunut Pamela Wellsiin, joka seurustelee hänen kilpailijansa Mickin kanssa. Mick pelaa Dragons-joukkueessa, joka on Beaversin pahin kilpakumppani. Scott jättää täysin huomiotta parhaan kaverinsa Boofin vihjaukset kiinnostuksestaan häntä kohtaan vedoten yhteiseen historiaan.


title: Teen Wolf, eli ihmissusi teini-iässä

text: Kun sarja hämmästyttäviä muutoksia tapahtuu, kuten pitkät hiukset kasvavat hetkessä, kädet ovat yhtäkkiä karvaiset, Scott päättää lopettaa joukkueessa pelaamisen mutta hänen valmentajansa saa hänet muuttamaan mielensä. Scott ja hänen kaverinsa Stiles lähtevät illalla kotibileisiin jossa myös Pamela sekä Scottin harmiksi myös Mick ovat, Scott ja Boof joutuvat kahdestaan kaappiin ja Boof alkaa muhinoimaan Scottin kanssa. Scottin eläimellinen puoli astuu esiin ja hän vahingossa raapii Boofin selkää. Kun Scott palaa kotiin, hän lukittautuu kylpyhuoneeseen ja on huolissaan muutoksista kuten kynsien nopeasta kasvusta ja karvoista käsissä. Hän huomaa muuttuvansa ihmissudeksi. Hänen isänsä Harold kohtaa hänet ja paljastaa, että hän on myös ihmissusi ja että hän toivoi, että Scott ei peri perintöä, koska "joskus se hyppää sukupolven yli".


title: Teen Wolf, eli ihmissusi teini-iässä

text: Scott paljastaa salaisuutensa Stilesille, joka suostuu pitämään salaisuutensa, mutta kun Scottin paineet kasvaa kentällä seuraavassa koripallopelissä, hän muuttuu sudeksi, joka on ilmiömäinen koripalloilija ja auttaa joukkueensa voittamaan ensimmäisen pelinsä kolmeen vuoteen. Tämä vaikuttaa nopeasti Scottin suosioon ja kohta koko lukio kannattaa "Wolf Feveriä". Scott unohtaa ystävänsä Boofin suosion tiellä ja tämä vieraantuu Scottista samoin kun Scottiin joukkuekaverit eivät pidä suden yksioikoisesta pelityylistä.


title: Teen Wolf, eli ihmissusi teini-iässä

text: Stiles myy "Teen Wolf" -tavaraa ja Pamela vihdoin alkaa kiinnittää huomiota Scottiin. Kun Scott saa roolin lukion näytelmästä Pamelan rinnalla, Pamela tulee hänen päälleen pukuhuoneessa ja he harrastavat seksiä. Myöhemmin selviää että kaikki tapahtunut oli vain Pamelan juoni tehdä Mick mustasukkaiseksi ja hän sanoo Scottille seurustelevansa edelleen Mickin kanssa ja että hän ei ole Scottista kiinnostunut poikaystävänä. Harold kertoo Scottille, että hän on vastuussa rehtori Rusty Thornesta, joka pitää Scottia silmätikkunaan, koska hän oli pelotellut rehtoria omana lukioaikanaan. Harold tästä syystä neuvoo Scottia olemaan oma itsensä, eikä susi.


title: Teen Wolf, eli ihmissusi teini-iässä

text: Tulevalla kevätanssilla Boof suostuu menemään Scottin kanssa, mutta vain jos hän tulee omana itsenään, ei sutena. Scott kuitenkin saapuu paikalle sutena ja pitää hauskaa. Boof ei tästä ole kovinkaan vaikuttunut. Hän vie Scottin ulos eteiseen ja suutelee, mikä muuttaa Scottin takaisin omaksi itsekseen. Kun he palaavat tanssilattialle, jokainen kiinnittää huomiota häneen, Pamela mukaan lukien. Mick huomaa sen myös ja alkaa ahdistella Scottia, kunnes susi astuu esiin ja hyökkää hänen kimppuun. Susifanit osoittavat suosiota Scottille ja hän juoksee pois tanssilattialta käytävään jossa törmää suoraan Thorneen, joka uhkaa erottaa Scottin koulusta. Harold saapuu paikalle ja käskee Scottin kotiin. Sitten hän muistuttaa Thornea siitä mihin hän kykenee nojaamalla rehtoria päin ja murisemalla, joka saa Thornen kastelemaan housunsa.


title: Teen Wolf, eli ihmissusi teini-iässä

text:
Scott luopuu suden roolista lopettaen näyttelemisen ja pelaamisen. Mestaruuspelissä Scott kuitenkin saapuu paikalle ja kokoontuu joukkuetovereidensa kanssa pelaamaan ilman sutta voittaakseen pelin. Odotuksista huolimatta joukkue alkaa pelaamaan hyvin yhteen ja he tekevät tasoitusta Dragonseja vastaan. Viimeisellä neljänneksellä, Beaversin ollessa yhden pisteen takana, Mick kaataa Scottin summerin soidessa. Beaversit saavat tästä kaksi rangaistusheittoa. Scott pussittaa molemmat heitot. Beavers voittaa pelin ja mestaruuden kaikkien iloksi. Pamela tulee katsomosta Scottia vastaan mutta Scott ryntää hänen ohi Boofin luo ja suutelee tätä. Mick sanoo Pamelalle että heidän on lähdettävä mutta Pamela vastaa hänelle negatiivisesti ja ryntää itse ulos pettyneenä muiden juhliessa voittoa.
"Video-oppaassa" vuodelta 1994 Sam Inkinen pitää elokuvaa perushauskana ihmissusiparodiana ja antaa sille kaksi tähteä viidestä, mikä vastaa sanallista arviota ”keskinkertainen”.


title: David N’Gog

text: David N'Gog (s. 1. huhtikuuta 1989, Gennevilliers, Ranska) on ranskalainen jalkapalloilija, pelipaikaltaan hyökkääjä. Hän edustaa Englannin valioliigassa pelaavaa Bolton Wanderersia.


title: David N’Gog

text: N'Gog aloitti uransa Paris St Germainin (PSG) juniorijoukkueissa. Tämän jälkeen hän allekirjoitti ensimmäisen ammattilaissopimuksen kesäkuussa 2006 17-vuotiaana. Hän menestyi Ranskan nuorisomaajoukkueissa, vaikka Paris Saint-Germanissa hän ei tehnyt kuin yhden maalin 18 ottelussa. N'Gog teki esimerkiksi kaksi maalia Englannin alle 19-vuotiaiden maajoukkuetta vastaan vuonna 2007. Seurajoukkuetasolla hän sai maistaa menestystä ensimmäisen kerran PSG:ssä, kun joukkue voitti Ranskan liigacupin 2008. N'Gog oli finaalissa vaihtomiehenä.


title: David N’Gog

text: N'Gog teki heinäkuussa 2008 Liverpoolin kanssa neljän vuoden sopimuksen, jonka arvo oli 1,5 miljoonaa puntaa. Liverpoolin valmentaja Rafael Benítez sanoi, että "he etsivät N'Gogin tapaisia hyviä pelaajia, jotka ovat kuitenkin myös halpoja". N'Gog pelasi ensimmäisen ottelunsa Liverpoolin paidassa ystävyysottelussa Villarrealia vastaan heinäkuussa 2009 ja teki ensimmäisen maalinsa heti seuraavassa ottelussa Glasgow Rangersia vastaan ystävyysottelussa. Hän teki debyyttinsä Englannin valioliigassa Aston Villaa vastaan tultuaan vaihdosta kentälle. Hän teki ensimmäisen maalinsa virallisessa ottelussa voitto-ottelussa PSV Eindhovenia vastaan Mestarien liigassa. N'Gog teki ensimmäisen liigamaalinsa maaliskuussa 2009 Sunderlandia vastaan 2–0-voitossa.


title: David N’Gog

text: Kaudella 2009–2010 N'Gog teki tärkeässä liigapelissä Manchester Unitedia vastaan 2–0 maalin. N'Gog teki kaudella kokonaisuudessaan kahdeksan maalia, joista kuusi syntyi Valioliigassa. Liverpool epäonnistui Valioliigassa ja sarjasijoitus oli lopulta seitsemäs N'Gogin hyvistä otteista huolimatta.


title: David N’Gog

text: Kauden 2010–2011 avauspelissä Arsenalia vastaan N'Gog teki Liverpoolin kauden avausmaalin, mutta joukkue taipui tasapeliin.


title: David N’Gog

text: 31. elokuuta 2011 hän siirtyi samassa sarjassa pelaavaan Bolton Wanderersiin.


title: David N’Gog

text: N'Gog on edustanut Ranskan nuorisomaajoukkueita. Hän pelasi alle 21-vuotiaiden maajoukkueessa 21 ottelua, joissa syntyi kolme maalia.


title: David N’Gog

text: Hänellä on myös Ranskan maajoukkuetta ja tällä hetkellä Lyonia edustavat serkut Jean-Alain Boumsong sekä Yannick Boumsong.


title: Stokke

text:
Stokke on Norjan kunta ja sen samanniminen keskustaajama Vestfoldin läänissä. Rajanaapureita ovat lännessä Andebu, pohjoisessa Re, idässä Tønsberg ja Nøtterøy ja etelässä Sandefjord. Keskustaajaman lisäksi kunnan taajamia ovat Fossnes, Storevar, Melsomvik ja Vear. Vestfoldbanen menee kunnan läpi ja siellä sijaitsee Stokken asema.
Kunta perustettiin 1. tammikuuta 1838. Saaret Håøya ja Veierland kuuluivat aiemmin Stokkeen,mutta ne yhdistettiin| Nøtterøyhyn, ensimmäinen vuonna 1901 ja jälkimmäinen 1964. Tammikuussa 2013 tehdyn väestönlaskennan mukaan Stokken kunnassa oli 11 398 asukasta.


title: Colby O’Donis

text: Colby O’Donis Cólon (s. 14. maaliskuuta 1989 Richmond Hill, Queens, New York, Yhdysvallat) on yhdysvaltalainen R&B-laulaja, lauluntekijä ja näyttelijä. O’Donisin sukujuuret ovat Puerto Ricossa.


title: Colby O’Donis

text: O’Donisin vanhemmat huomasivat poikansa lahjakkuuden tämän ollessa 3-vuotias, kun hän voitti kykykilpailun laulamalla Michael Jacksonin kappaletta. Hänellä oli tapana esiintyä myös viikonloppuisin isänsä omistamalla kirpputorilla Queensissä. 3-vuotiaana O’Donis muutti perheineen Floridaan Altamonte Springsiin, jossa hän aloitti yhteistyön Full Force -hip-hop-ryhmän kanssa. O’Donisin nousu julkisuuteen alkoi 10-vuotiaana, kun hänestä tuli nuorin Motownin kanssa koskaan sopimuksen tehnyt levyttävä artisti hänen levytettyään "Mouse in the House" -nimisen kappaleen "Stuart Little – pieni suuri hiiri" -lastenelokuvan soundtrackia varten vuonna 1999.


title: Colby O’Donis

text: Pian sopimuksen jälkeen O’Donis alkoi ottaa kitaratunteja Carlos Santanan taustamuusikkona esiintyneeltä Johan Oiestedilta ja 11-vuotiaana O’Donisista tuli vakionäyttelijä "Grandpa's Garage" -televisiosarjassa. Jo 14-vuotiaana O’Donis oli saanut esiintyä "lämmittelyesiintyjänä" muun muassa JoJon, Backstreet Boysin ja Brian McKnightin keikoilla. Hänen ollessaan 15-vuotias hänen vanhempansa päättivät muuttaa Los Angelesiin, jossa pojan uramahdollisuudet olisivat paremmat. Pian hänet esiteltiin Genuine Music Groupille, jossa hän alkoi tehdä ensimmäistä albumiaan, joka sisälsi hänen omien kappaleidensa lisäksi yhdessä Damon Sharpen, Gregg Paganin, Brion Jamesin, Manuel Seal Jr.:n ja Justin Timberlaken kanssa kirjoitettuja kappaleita. O’Donis työskenteli myös Michael Jacksonin kanssa ja levytti hänen studiossaan kappaleen "Your Love in My Life".


title: Colby O’Donis

text: O’Donis jatkoi esiintymistään Kaliforniassa esiintyen muun muassa Keyshia Colen, Daddy Yankeen, Omarionin, Don Omarin, Akonin, Rihannan, Bobby Valentinon, Ne-Yon ja Lil Waynen "lämppärinä". Hän oli mukana myös Nickelodeonin "Ned's Declassified" -ohjelman jaksossa.


title: Colby O’Donis

text: Seuraavien kahden vuoden aikana O’Donis jatkoi tanssimisen ja esiintymisen harjoittelua, opetteli pianonsoittoa ja teki levytyssopimuksen laulaja-lauluntekijä Babyfacen kanssa, kunnes laulajatähti Akonin tapaaminen muutti hänen uransa suunnan. Kuultuaan O’Donisin demon vuonna 2006, Akon varasi välittömästi studioajan 17-vuotiaalle laulajanalulle, jota hän pyysi yhdeksi artistiksi perustamisvaiheessa olleeseen Konvict Muzik -levy-yhtiöönsä.


title: Colby O’Donis

text: Konvict julkaisi O’Donisin ensimmäisen singlen "What You Got", jossa myös Akon itse oli mukana, 26. helmikuuta 2008 ja huhtikuussa 2008 O’Donis vieraili niin ikään Konvictin artisteihin kuuluvan Lady Gagan "Just Dance" -hitillä, joka nousi aina Yhdysvaltojen listakärkeen asti. Toinen oma single "Don't Turn Back" julkaistiin 24. kesäkuuta ja ensimmäinen albumi, "Colby O", 16. syyskuuta. 23. marraskuuta O’Donis esitti Yhdysvaltain kansallislaulun 2008 MLS Cupissa. Vuoden 2008 aikana hän oli mukana myös Akonin "Freedom"-albumilta julkaistulla "Beautiful"-singlellä ja sai Grammy-ehdokkuuden parhaalta tanssimusiikkilevytyksestä Lady Gagan kanssa esitetyllä "Just Dance" -kappaleella.


title: Onni Niskanen

text: Onni Niskanen (31. elokuuta 1910 – 20. maaliskuuta 1984) oli ruotsinsuomalainen urheiluvalmentaja, joka vaikutti Etiopiassa 1940-luvun lopulta lähtien. Niskanen tunnetaan olympiavoittaja Abebe Bikilan valmentajana.


title: Onni Niskanen

text: Niskanen toimi 1950- ja 1960-luvuilla Etiopian Punaisen Ristin pääsihteerinä. Lisäksi hän oli perustamassa Etiopian partioliikettä ja ohjaamassa urheilua mm. paikallisessa kadettikoulussa ja eräissä muissakin oppilaitoksissa Addis Abebassa. Myöhemmin Niskanen oli Etiopian ensimmäisen jalkapallojoukkueen valmentaja.


title: Matti Lassila

text: Matti Lassila (1. syyskuuta 1865 Veteli – 13. marraskuuta 1930 Keuruu) oli suomalainen opettaja ja sosiaalidemokraattien kansanedustaja.


title: Matti Lassila

text: Lassila syntyi Vetelissä vuonna 1865 maanviljelijöiden Matti Löijan ja Sanna Liisa Nybackan perheeseen. Lassila kävi Jyväskylän seminaarin, josta hän valmistui kansakoulunopettajaksi 1888.


title: Matti Lassila

text: Opettajana Lassila toimi valmistuttuaan opettajana Petäjävedellä kaksikymmentä vuotta, ja sen jälkeen Multialla ja Keuruulla.


title: Matti Lassila

text: Eduskuntaan Lassila nousi vuonna 1920 Penna Paunun kuoltua. Lassila ei saanut vuoden 1922 vaaleissa valtakirjaansa.


title: Matti Lassila

text: Lassila oli naimisissa kaksi kertaa, vuosina 1888-1891 Agnes Alkaida Väättäsen ja vuodesta 1892 Olga Murtolan kanssa.


title: Jayde Nicole

text: Jayde Nicole (s. 19. helmikuuta 1986 Scarborough, Ontario) on kanadalainen valokuvamalli ja Playboy-tyttö.


title: Jayde Nicole

text: Nicole oli Playboyn tammikuun 2007 "Playmate of the Month", ja myöhemmin hänestä kruunattiin Playmate of the Year 2008. Hän oli ensimmäinen kanadalainen kyseisen tittelin voittanut henkilö sitten vuoden 1982, jolloin Shannon Tweed valittiin voittajaksi.


title: Mooses Lehtinen

text: Mooses Evert Lehtinen (entinen Seppälä, 4. syyskuuta 1878 Loimaa – 19. elokuuta 1966 Turku) oli suomalainen puuseppä ja SDP:n kansanedustaja.


title: Mooses Lehtinen

text: Lehtinen syntyi Loimaalla vuonna 1878 kyläseppä Topias Seppälän ja Maria Justina Mariantyttären perheeseen. Lehtinen työskenteli maataloustöissä vuoteen 1897, jolloin hän muutti Turkuun ja pääsi puusepänoppiin.


title: Mooses Lehtinen

text: Lehtinen työskenteli turkulaisissa verstaissa vuoteen 1911. Tuolloin hän siirtyi Sosialistin ilmoitusmyyjäksi ja rahastajaksi. Lehden palveluksessa hän oli kymmenen vuotta. Lehtiuran jälkeen hän palasi puusepäksi.


title: Mooses Lehtinen

text: Oman puusepänliikkeen Lehtinen perusti vuonna 1926. Liikettä hän piti vuoteen 1954 saakka.


title: Mooses Lehtinen

text: Eduskuntaan Lehtinen valittiin vuonna 1919. Hän ei saanut vuoden 1922 vaaleissa uusittua valtakirjaansa.


title: Mooses Lehtinen

text: Lehtinen oli myös aktiivinen kunnallispoliitikko. Kaarinassa asuessaan hän oli kunnanvaltuuston puheenjohtaja, Turussa hän oli pitkäaikainen kaupunginvaltuuston ja -hallituksen jäsen.


title: Mooses Lehtinen

text: Lehtinen oli naimisissa Lydia Amanda Lindblomin kanssa vuodesta 1903.


title: Mariinski Posadin piiri

text: Mariinski Posadin piiri (, tšuvassiksi Сĕнтĕрвăрри районӗ, "Sĕntĕrvărri raionĕ") on paikallinen itsehallintoalue Tšuvassian tasavallassa Venäjällä. Vuonna 1927 perustetun piirin pinta-ala on 686 neliökilometriä ja asukkaita on 26 300 henkeä (vuonna 2007).


title: Mariinski Posadin piiri

text: Piiri sijaitsee Tšuvassian koillisosassa. Pohjoisessa ja idässä se rajoittuu Mari Elin tasavaltaan, etelässä Kozlovkan piirin ja lännessä Tsivilskin sekä Tšeboksaryn piireihin. Hallinnollinen keskus on Mariinski Posadin kaupunki. Sen lisäksi piiriin kuuluu 11 maalaiskuntaa.


title: Mariinski Posadin piiri

text: Seutu kuuluu Tšuvassian tasankoon. Lounaispuolitse virtaa Volga, johon laskee sen sivujoki Tsivil. Pinta-alasta yli puolet on maatalousmaata ja 28 % metsää. Pääasiallinen puulaji on tammi.


title: Mariinski Posadin piiri

text: Mariinski Posadista on maantieyhteys Tšeboksaryyn, Tsivilskiin ja Volgan yli Marin pääkaupunkiin Joškar-Olaan. Tšeboksaryyn on matkaa 55 kilometriä. Piirikeskuksessa on henkilö- ja tavaraliikennettä hoitava laivalaituri.


title: Mariinski Posadin piiri

text: Väestöstä 79 % on tšuvasseja ja 19 % venäläisiä.


title: Mariinski Posadin piiri

text: Valtaosa teollisuuslaitoksista sijaitsee piirikeskuksessa. Kaupungissa valmistetaan alkoholijuomia, metallituotteita ja elintarvikkeita. Maatalous on keskittynyt maidon ja lihan tuotantoon sekä viljan, perunan, rehukasvien ja humalan viljelyyn. Seutu on Tšuvassian suosituimpia matkailukohteita.


title: Mariinski Posadin piiri

text: Mariinski Posadissa toimii metsänhoito-oppilaitos. Piirilehtenä ilmestyy tšuvassin- ja venäjänkielinen "Pirĕn sămah – Naše slovo".


title: Element Skateboards

text: Element Skateboards (alun perin Underworld Element Skateboards) on yhdysvaltalainen rullalautavalmistaja ja lainelautailuvaatteiden jälleenmyyjä, joka on perustettu Irvinessä Kaliforniassa vuonna 1992.


title: Element Skateboards

text: Yrityksen sponsoroimia rullalautailijoita ovat Ray Barbee, Vanessa Torres, Nyjah Huston, Bam Margera, Mike Vallely ja Lincoln Ueda.


title: Raja Casablanca

text: Raja Casablanca () on marokkolainen urheiluseura, joka tunnetaan paremmin jalkapalloseurana. Seura perustettiin vuonna 1949. Jalkapalloilussa joukkueen menestys vuodet sijoittuvat 1990-luvulle, jolloin Raja voitti maansa mestaruuden neljä kertaa peräkkäin, sekä kahdesti Afrikan Mestarien liigan. Yhteensä joukkue on voittanut kahdeksan Marokon-mestaruutta ja kolmesti Afrikan Mestarien liigan. Samasta kaupungista on myös paikalliskilpailija Wydad Casablanca, joka on ollut kaupungin menestyneempi seura. Raja Casablanca eteni vuoden 2013 Seurajoukkueiden MM-kilpailuissa loppuotteluun, jossa se hävisi mestaruuden Bayern Münchenille.


title: Galapagosinkyyryhaikara

text: Galapagosinkyyryhaikara ("Butorides sundevalli") on Galápagossaarilla elävä pienehkö haikaralaji. Aiemmin lajin yksilöitä pidettiin kyyryhaikaroina, joita myös elää saaristossa. Se ei kuitenkaan ehkä vielä ole kehittynyt omaksi lajikseen.


title: Galapagosinkyyryhaikara

text: Galapagosinkyyryhaikara kasvaa noin 35 sentin pituiseksi ja 193–235 gramman painoiseksi. Siipiväli on 63 senttiä. Koiraat ovat hieman naaraita suurempia. Ne ovat myös värikkäämpiä etenkin pesintäaikaan. Väritykseltään ne ovat kauttaaltaan tuhkanharmaita. Jalat ovat normaalisti hopeanväriset, mutta muuttuvat oransseiksi lisääntymisaikaan. Nuorten yksilöiden väritys on enimmäkseen ruskea. Niillä on myös viiruja rinnassa, tumma päälaki ja selkä musta. Galapagosinkyyryhaikaran ja kyyryhaikaran nuoria yksilöitä on mahdoton erottaa toisistaan. Sen sijaan aikuisilla yksilöillä on eroja. Galapagosinkyyryhaikarat ovat tummempia kuin kyyryhaikarat. Niillä on myös joitain pieniä eroja käytöksessä ja pesivillä pareilla värinmuutoksessa. On myös tavattu aikuisia galapagosinkyyryhaikaroita, joilla on juovikas kaula ja vihreä selkä. Tällaiset yksilöt voivat olla risteymiä, muunnoksia tai merkki alkavasta lajiutumisesta.


title: Galapagosinkyyryhaikara

text: Galapagosinkyyryhaikaraa tavataan nimensä mukaisesti Ecuadoriin kuuluvilla Galápagossaarilla ja vain siellä. Sitä tavataan kuitenkin kaikkialla saaristossa. Lajia esiintyy rannikon laavakallioilla, mangrovemetsistä, suolavesilaguuneista ja vuorovesivyöhykkeeltä. Kannan koko on tuntematon. Laji ei ole uhanalainen ja se on yleinen pääosin suojellulla alueella. Mahdollisia uhkia ovat laiton kalastus, mangrovemetsien hävitys katkarapuviljelmille ja tulokaspedot.


title: Galapagosinkyyryhaikara

text: Galapagosinkyyryhaikarat eivät ole arkoja ja päästävät ihmisenkin jopa jalanmitan päähän, joka voi johtua pedottomasta ympäristöstä. Ne ovat kuitenkin hyvin reviiritietoisia ja elävät enimmäkseen yksin. Reviiri käsittää suoraviivaisesti 300–500 metriä rantaviivaa. Pesä on aina koiraan reviirillä ja naaras saa tulla sinne vain lisääntymisaikaan, mutta säilyttää tällöinkin reviirinsä. Koiras sittemmin häätää poikasensa ja naaraan alueeltaan. Mikäli lajitoveri tulee reviirille, sen isäntä saattaa kohottautua ja lähteä häätämään tunkeilija pois. Ne ovat myös melko paikkauskollisia eivätkä lähde reviiriltään kuin lisääntymisen tai ravinnontarpeen vuoksi. Ne oleskelevat enimmäkseen maassa ja lentävät vain erittäin harvoin. Galapagosinkyyryhaikaroiden lento on lyhyttä, matalaa ja suoraa. Lennossa niiden jalat laahustavat takana ja värikkäät jalkapohjat näkyvät selvästi. Lajilla on vain vähän vihollisia. Alkuperäislajeista niihin kuuluu keisarifregattilintu. Haikarat voivat menettää hitaasti syötäviä saaliita, kuten rapuja laavalokeille, galapagosinhiirihaukoille ja fregattilinnuille.


title: Galapagosinkyyryhaikara

text: Galapagosinkyyryhaikarat ovat melko hiljaisia. Loukkaantuneina tai vihaisina ne päästävät kimeän "keyow" tai "keuk" äännähdyksen. Niillä on myös erityinen käheä reviiriääni, jolla ne yrittävät häätää tunkeilijaa. Koiraiden äänivalikoimaan kuuluu myös "skow", jota ne käyttävät naaraan houkuttelemisessa. "Cooing" on taas tärkeässä osassa kummankin sukupuolen soidinrituaaleissa.


title: Galapagosinkyyryhaikara

text: Galapagosinkyyryhaikaran pääravintoa ovat kalat ja ravut, mutta myös liskot, katkaravut, hyönteiset ja pienet linnut. Ne usein nappaavat ravuilta vain jalan, ja niiden on havaittu pyydystävän 2-3 rapua minuutissa. Satunnaisesti ne ryöstävät myös peippojen ja matkijoiden pesistä munia ja poikasia. Saalistusalueina toimivat tyrskyvyöhyke, vuorovesivyöhyke, puut, veneet ja maa. Saalistaessaan ne yleensä pysyvät liikkumattomina, usein kyyryssä odottaen tilaisuutta iskeä saaliin kimppuun. Ne voivat myös etsiä ruokaa haravoimalla jaloillaan maata. Galapagosinkyyryhaikaroilla on tyypillisesti oma suosikkipaikkansa saalistaa ja myös omat suosikkisaaliit ja ruokailutavat.


title: Galapagosinkyyryhaikara

text: Galapagosinkyyryhaikaran lisääntymistavoista tiedetään vähän. Ne ovat yksiavioisia. Pesintä voi tapahtua mihin aikaan vuodesta, mutta yleisimmin runsaiden sateiden jälkeen eli syyskuusta maaliskuuhun. Soidinmenot eivät ole yhtä monimutkaisia ja lentopitoisia kuin lähisukulaisilla. Koiraat tekevät ympyrä- ja takaa-ajolentoja kosiomenoissa ääntelyn ohella. Naaraan saapuessa koiras alkaa kurkotella, kumarrella ja kuherrella. Naaras jää metrin päähän ja alkaa tehdä samaa. Ne myös tökkivät toisiaan nokillaan, sukivat siipiään, rintojaan ja selkiään. Nämä kosiomenot eivät kuitenkaan ole pakollisia.


title: Galapagosinkyyryhaikara

text: Molemmat vanhemmat osallistuvat pesänrakennukseen. Pesä sijaitsee koiraan reviirillä. Se rakennetaan oksista lähelle vettä mangroveen, pensaaseen tai kiven alle. Pesä on matala, halkaisijaltaan 30-40 senttiä. Pesänrakennukseen voi kulua kaksi viikkoa ja vanhemmat parantelevat pesää pesintäajan aikana. Mikäli ruokaa on paljon pesiä voi olla kaksi tai kolmekin. Poikueita voi syntyä jopa kolme vuodessa. Munia on yhdessä poikueessa yleensä 1-3. Molemmat vanhemmat hautovat ja poikaset kuoriutuvat 21–22 päivän kuluttua. Syntyessään ne ovat vaaleanharmaita. Vanhemmat ruokkivat niitä oksentamalla niille ruokaa. Lentokykyisiä ne ovat 34–35 päivän ikäisinä ja lähtevät pesästä kahden viikon jälkeen. Vanhemmat ruokkivat niitä jonkin aikaa vielä pesästä lähdön jälkeenkin.


title: Marshall Wayne

text: Marshall Wayne (25. toukokuuta 1912 – 16. kesäkuuta 1999) oli yhdysvaltalainen uimahyppääjä ja olympiavoittaja.


title: Marshall Wayne

text: Wayne voitti olympiakultaa Berliinin olympialaisissa 1936 10 metrin kerroshypyissä pistein 113,58 Yhdysvaltain ottaessa lajin kaksoisvoiton. Wayne voitti Berliinissä myös 3 metrin ponnahduslaudalta hopeaa pistein 159,56. Tässä lajissa yhdysvaltalaiset ottivat kolmoisvoiton.


title: A Marcha

text: A Marcha on brasilialainen, vuonna 1972 valmistunut elokuva. Elokuvassa näyttelee jalkapalloilija Pelé.


title: Os Trombadinhas

text: Os Trombadinhas on vuonna 1979 valmistunut brasilialainen elokuva. Elokuva kertoo hylätyistä lapsista. Elokuvan on käsikirjoittanut jalkapalloilija Pelé, ja hän esiintyy elokuvassa itsekin.


title: Mica

text: Mica tai Mica-kiille on ryhmä silikaattimineraaleihin lukeutuvia kiille-materiaaleja, joita käytetään sähköisenä eristeenä kuumissa käyttökohteissa, kuten sähkömoottoreissa, vastuksissa (esimerkiksi leivänpaahtimen vastuksen kiinnityslevy), kuumina käytettävien elektronisten laitteiden piirilevymateriaalina sekä kondensaattoreissa. Riippuen mistä kiilteestä mica-eristemateriaali on valmistettu se on joko vihreää tai punaruskeaa.


title: Mica

text: Sana "mica" on arveltu olevan peräisin latinan sanasta "micare" tarkoittaen kiiltämistä.


title: Mica

text: Mica-eristeitä valmistetaan useista kiilteistä, esimerkiksi muskoviitista. Mica-kiilteestä valmistettua sähköeristettä myydään nauhana ja paperimaisina tai paksumpina puristettuina levyinä, joissa kiillepalaset on puristettu ja liimattu yhteen. Käämin eriste valmistetaan siten, että aluksi johtimen ympärille kääritään mica-nauhaa. Sitten nauha liimataan kastamalla käämi hartsiin, jonka jälkeen hartsi kovetetaan lämmöllä. Näin valmistetaan ohuita, lämmönkestäviä eristyksiä esimerkiksi sähkökoneisiin. Ennen synteettisiä hartseja lakkana käytettiin sellakkaa.


title: Nam Ik-kyung

text: Nam Ik-kyung (, s. 26. tammikuuta 1983) on entinen eteläkorealainen jalkapalloilija. Hän oli pelipaikaltaan hyökkääjä.


title: Nam Ik-kyung

text: Nam edusti JJK Jyväskylää kaudella 2009 Veikkausliigassa. Ennen siirtymistään Jyväskylään hän pelasi kotimaansa K-Leaguessa Pohang Steelersin ja Gwangju Sangmun joukkueissa. Hän oli JJK:n paras maalintekijä kahdeksalla liigamaalilla ja kahdella Suomen Cupin otteluissa tekemällään maalilla. Maaliskuussa 2010 Nam siirtyi Valkeakosken Hakan joukkueeseen.


title: Pávlos Giannakópoulos

text: Pávlos Giannakópoulos (, 20. elokuuta 1929 – 10. kesäkuuta 2018) oli kreikkalainen liikemies.


title: Pávlos Giannakópoulos

text: Giannakópoulos omisti yhdessä veljensä Thanásis Giannakópouloksen kanssa lääkefirman nimeltä Vianex. Yritys perustettiin jo vuonna 1924, kun heidän isänsä, Dimítris Giannakópoulos, perusti sen pienyrityksenä. Vuonna 2008 yrityksen liikevaihto oli 354,5 miljoonaa euroa.


title: Pávlos Giannakópoulos

text: Veljekset omistivat vuodesta 1987 lähtien yhdessä Giánnis Vardinogiánniksen kanssa Panathinaikos-urheiluseuran lajijaostoja. Giannakópoulokset omistavat Panathinaikos BC:n ja Panathinaikos VC:n ja Vardinogiánnis Panathinaikos FC:n. Panathinaikos BC:n budjetti kaudelle 2008-2009 oli 35 miljoonaa euroa.


title: Dorothy Poynton-Hill

text: Dorothy Poynton-Hill (o.s. Poynton, myöh. Teuber, 17. heinäkuuta 1915 Salt Lake City – 18. toukokuuta 1995 Riverside) oli yhdysvaltalainen uimahyppääjä ja kaksinkertainen olympiavoittaja.


title: Dorothy Poynton-Hill

text: Poynton-Hill voitti olympiahopeaa Amsterdamin olympialaisissa 1928 3 metrin ponnahduslaudalta vain 13-vuotiaana. Los Angelesin ja Berliinin olympialaisissa hän voitti olympiakultaa 10 metrin kerroshypyistä. Lisäksi hän saavutti pronssia Berliinistä 3 metrin ponnahduslaudalta.


title: Dorothy Poynton-Hill

text: Poynton-Hill lopetti urheilu-uransa vain 21 vuoden ikäisenä, minkä jälkeen hän pyöritti perustamaansa vesiurheiluseuraa ("Dorothy Poynton Aquatic Club") Los Angelesissa. Hänet valittiin myöhemmin International Swimming Hall of Fameen. Hän kuoli Kalifornian Riversidessa 79-vuotiaana vuonna 1995.


title: Alasdair Gray

text: Alasdair Gray (s. 28. joulukuuta 1934) on skotlantilainen kirjailija, jonka tunnetuimmat teokset ovat "Lanark" (jota hän kirjoitti 30 vuotta) sekä surrealistisen pornografinen tajunnanvirta teos "1982, Janine".


title: Alasdair Gray

text: Gray on saanut palkintoja teoksistaan "Lanark" ja "Poor Things".


title: Antonio Segni

text: Antonio Segni () oli italialainen poliitikko ja oikeustieteen maisteri. Hän edusti kristillisdemokraattista puoluetta (Democrazia Cristiana).


title: Antonio Segni

text: Segni toimi aluksi oikeustieteen professorina useissa yliopistoissa. Toisen maailmansodan aikana hän osallistui Sardinian vapautuskomitean toimintaan ja oli vuodesta 1944 Sardinian edustaja Italian perustuslakia säätävässä komiteassa. Segni toimi muun muassa maa- ja metsätalousministerinä, opetusministerinä, puolustusministerinä, sisäministerinä ja ulkoministerinä useissa eri hallituksissa vuosina 1946–1962 ja Italian pääministerinä kahteen otteeseen vuosina 1955–1957 ja 1959–1960.


title: Antonio Segni

text: Hänet valittiin Italian neljänneksi presidentiksi toukokuussa 1962, mutta hän joutui eroamaan presidentinvirasta kesken toimikautensa vuoden 1964 joulukuussa sairastuttuaan aivoveritulppaan elokuussa 1964. Segnin ollessa sairauden vuoksi estyneenä tasavallan presidentin tehtäviä hoiti senaatin puheenjohtaja Cesare Merzagora viiden kuukauden ajan, kunnes uusi presidentti Giuseppe Saragat astui virkaan.


title: Antonio Segni

text: Antonio Segni oli presidenttikautensa jälkeen Italian senaatin elinikäinen jäsen ja kuoli Roomassa vuonna 1972 kahdeksankymmenenyhden vuoden iässä.


title: Pyhä Longinus

text:
Pyhä Longinus oli kristillisten legendojen mukaan roomalainen sotilas, joka puhkaisi keihäänsä kärjellä ristiinnaulitun Kristuksen kyljen.
Legendan mukaan tämä sotilas oli uudessa testamentissa kuvattu sadanpäämies, joka todisti Jeesuksen ristiinnaulitsemisen aikana: "Tämä oli todella Jumalan Poika!". Jotkut sotilaan ja sadanpäämiehen yhdistävistä historiallisista lähteistä tiedetään väärennöksiksi, ja osassa tiedot ovat ristiriitaisia.


title: Pyhä Longinus

text: Jeesusta kylkeen pistänyttä sotilasta ei nimetä edellä mainituissa kirjoituksissa, vaan nimi Longinus löytyy pseudepigrafisesta Nikodeemuksen evankeliumista, joka liitettiin Pilatuksen teot -apokryfiin. Sabine Baring-Gould totesi: "Nimeä Longinus ei tunnettu kreikkalaisten keskuudessa ennen patriarkka Germanusta vuonna 715. Länsimaihin se tuli Nikodeemuksen evankeliumin kautta. Tämän pyhimyksen teoista tai marttyyriydesta ei ole luotettavaa tietoa."


title: Pyhä Longinus

text: Longinus on todennäköisesti latinalaistettu muoto kreikan kielen keihästä tarkoittavasta sanasta "longche" ().


title: Johann Georg Faust

text: Johann Georg Faust (s. 1480, k. n. 1540) oli saksalainen okkultisti, alkemisti ja astrologi. Hänen elämänsä toimi mahdollisesti pohjana legendalle Faustista, sielunsa paholaiselle myyneestä oppineesta miehestä. Myöhemmin kirjoitetut Christopher Marlowen ja Goethen kuuluisat fiktiiviset teokset perustuvat samaan tarinaan.


title: Johann Georg Faust

text: Tiedot historiallisen Johann Faustin elämästä ovat epävarmoja. Hän oletettavasti syntyi vuonna 1480 Knittlingenissa ja opiskeli Heidelbergin yliopistossa. 1500-luvun alkupuolella hän harjoitti astrologiaa, alkemiaa, lääkintää ja taikuutta eri puolilla eteläistä Saksaa. Faust kuoli n. 1540 Staufen im Breisgaun kaupungissa.


title: Jethro Tull (henkilö)

text: Jethro Tull (30. maaliskuuta 1674 – 21. helmikuuta 1741) oli brittiläinen maanviljelystieteen pioneeri, jota pidetään brittiläisen maanviljelyksen suurena mullistajana. Tull kehitti rivikylvökoneen.


title: Jethro Tull (henkilö)

text: Brittiläinen rockyhtye Jethro Tull nimesi itsensä tämän henkilön mukaan.


title: Saint Kitts ja Nevisin lippu

text: Saint Kitts ja Nevisin lippu on Saint Kitts ja Nevisin kansallistunnus vaakunan, moton ja kansallislaulun ohella. Se hyväksyttiin maan lipuksi 19. syyskuuta 1983. Sen värit symboloivat saarten hedelmällisyyttä (vihreä), taistelua itsenäisyydestä ja orjuudesta vapautumiseksi (punainen), vuoden ympäri paistavaa aurinkoa (keltainen) ja ihmisten afrikkalaista perintöä (musta). Tähdet symboloivat toivoa ja vapautta kuten myös valtion kahta pääsaarta.


title: Täysosuma (vuoden 1987 elokuva)

text: Täysosuma () on yhdysvaltalainen jalkapalloaiheinen elokuva, joka sai ensi-iltansa Yhdysvalloissa 23. tammikuuta 1987. Rick Kingin ohjaaman elokuvan pääosia näyttelevät Jim Youngs ja jalkapalloilija Pelé.


title: Nicolas-Joseph Cugnot

text: Nicolas-Joseph Cugnot (26. helmikuuta 1725 – 2. lokakuuta 1804) oli ranskalainen keksijä. Häntä pidetään yhtenä mahdollisista auton keksijöistä.


title: Dava Sobel

text: Dava Sobel (s. 1947 New York, Yhdysvallat) on yhdysvaltalainen tieteen popularisoija ja kirjailija, jonka suosituimpia kirjoja ovat olleet Pituuspiiri sekä Galileon tytär. Ennen ryhtymistään päätoimiseksi kirjailijaksi Sobel toimi useita vuosia freelancer-toimittajana eri tiedelehdille sekä mm. The New York Timesin tiedetoimittajana. Esikoisteoksen menestyksen myötä Sobel ryhtyi päätoimiseksi kirjailijaksi vuonna 1995.


title: John Gilmore (aktivisti)

text: John Gilmore (s. 1955 York, Pennsylvania) on yksi Electronic Frontier Foundationin perustajista sekä Usenetin alt-hierarkian luoja.


title: John Gilmore (aktivisti)

text: Gilmore oli Sun Microsystemsin viides työntekijä ja Cygnus Supportin perustaja. Hän rikastui riittävästi vetäytyäkseen varhaiseläkkeelle ja tavoitellakseen muita päämääriä. Hän tukee vapaita ohjelmistoja ja on työskennellyt useiden GNU-projektien parissa.


title: Jos mä oisin sä

text: "Jos mä oisin sä" on ensimmäinen single suomalaisen rap-artisti Cheekin viidenneltä levy-yhtiön julkaisemalta studioalbumilta "Jare Henrik Tiihonen". Single julkaistiin 15. huhtikuuta 2009.


title: Jos mä oisin sä

text: Kappale sai ensiesityksensä jo aikaisemmin YleX-radiokanavalla 8. huhtikuuta. Siihen tehty musiikkivideo puolestaan näytettiin ensimmäisen kerran The Voice -kanavan "Heräämö"-ohjelmassa 21. huhtikuuta.


title: Jos mä oisin sä

text: The Voice -radiokanava nimesi kappaleen yhdeksi ehdokkaaksi järjestämässään "Suomen virallinen kesähitti 2009" -kilpailussa antaen näin Cheekille mahdollisuuden puolustaa "Liekeissä"-kappaleen vuoden 2008 voittoa.


title: Jos mä oisin sä

text: Kappaleesta levytettiin myös "Rähinä Remix", jossa olivat mukana niin ikään Rähinä Records -levy-yhtiölle levyttävät Uniikki, Redrama, Elastinen ja Illi. Remix julkaistiin ensimmäisen kerran Cheekin seuraavalla singlellä "Mitä tänne jää".


title: Jos mä oisin sä

text: Single nousi suoraan listaykköseksi sekä Suomen virallisella single että -latauslistalla viikolla 17. Suomen diskolistalla kappale aloitti viikolla 16 sijalla 35. ja nousi kärkipaikalle viikolla 22.


title: Jos mä oisin sä

text: Jos mä oisin sä oli Suomen 8. myydyin single vuonna 2009. Julkaisu oli singlelistalla yhteensä 17 viikkoa, joista kaksi ensimmäisenä. Latauslistalla ykkösviikkoja kertyi neljä.


title: E. E. Smith

text: E. E. "Doc" Smith (2. toukokuuta 1890 - 31. elokuuta 1965) oli yhdysvaltalainen tieteiskirjailija. Häntä on kutsuttu avaruusoopperan isäksi. Hänen tunnetuimpia sarjojaan olivat "Skylark"-sarja ja "Lensmen"-sarja.


title: E. E. Smith

text: Yhdessä Stephen Goldinin kanssa - sarjan teoksista vain 1. on osittain Smithin kirjoittama, muut ovat Goldinin kirjoittamia ja perustuvat Smithin kertomukseen.


title: Sergeanne Golon

text: Sergeanne Golon on ranskalaisen kirjailija Anne Golonin (oikea nimi Simone Changeux, s. 19. joulukuuta 1921 Toulon – 14. heinäkuuta 2017) käyttämä salanimi. Hän tuli maailmankuuluksi Angelika-sarjallaan. Serge Golon (oikea nimi Vsevolod Sergejevitsh Goloubinoff, 1903-1972) oli hänen aviomiehensä, joka avusti vaimoaan tutkimalla historiallisia taustoja. Ensimmäinen Angelika-romaani julkaistiin nimillä Anne ja Serge Golon, koska agentin mielestä miehen nimi edistäisi paremmin myyntiä. Englanninkieliseen käännökseen päätyi kuitenkin Sergeanne – nimenmuutos josta agentti ei neuvotellut tekijöiden kanssa.


title: Sergeanne Golon

text: Anne Golon syntyi laivaston kapteenin perheeseen. Isän unelmana oli julkaista postikorttikirja. Anne huolehti värityksestä ja löysi samalla ensimmäisen intohimonsa – maalauksen. Sitä seurasi kirjoittaminen 18-vuotiaana, jolloin hän kirjoitti ensimmäisen romaaninsa "Au pays de derrière mes yeux" ("Maa silmieni takana", ei suomennettu). 19-vuotiaana hän pakeni polkupyörällä Pariisista, kun saksalaiset aloittivat Ranskan miehityksen. Pakoreitti vei hänet lopulta Espanjaan.


title: Sergeanne Golon

text: Sodan jälkeen hän kirjoitti useilla salanimillä "France 47" -lehteen (myöhemmin "France Magazine"). Kun hän oli saanut kirjallisuuspalkinnon "La Patrouille de Saint Innocent", hän päätti matkustaa Kongoon keräämään tietoja siirtomaa-ajan lopusta. Siellä hän tapasi venäläisen aristokraatti Vsevolod Sergejevitsh Goloubinofin, joka oli paennut perheineen Venäjältä vuoden 1917 vallankumouksen jälkeen. Ammatiltaan hän oli geologi ja kemisti ja puhui yhtätoista kieltä. Goloubinof elätti itseään tutkimalla kultaesiintymiä Kiinassa, Indokiinassa, Laosissa ja viimeksi Afrikassa, jossa hän sitten kohtasi nuoren sanomalehtitoimittajan. He palasivat yhdessä Ranskaan ja aloittivat ensimmäisten yhteisten kirjojen kirjoittamisen – joskin ilman menestystä. He kirjoittivat eläinkertomuksen, jonka pariisilainen kustantaja julkaisi. Kirjailijanimenä oli tuolloin Serge ja Anne Golon. Kustannustoimittaja antoi heille kuitenkin neuvon kirjoittaa historiallis-romanttisia seikkailuromaaneja. He noudattivat tätä neuvoa ennen näkemättömällä menestyksellä.


title: Sergeanne Golon

text: Koska Anne Golon asui tuolloin Versailles'n lähellä, hän päätti, että romaani sijoittuisi aurinkokuningas Ludvig XIV:n aikaan. Kolme vuotta (Versaillesissa ja muualla) kestäneiden tutkimusten jälkeen hänen 900-sivuinen romaaninsa "Angélique Marquise des Anges" ilmestyi Ranskassa vuonna 1957 taiteilijanimellä "Anne Golon". Kustantajalle se oli kuitenkin liian laaja ja se julkaistiin kahdessa osassa: toisen osan nimeksi tuli "Angélique, le Chemin de Versailles" (Suomessa ja monissa muissa maissa nämä on julkaistu yhtenä niteenä). Angelika-sarjasta tuli pian maailmanlaajuinen menestys.


title: Sergeanne Golon

text: Kirjojen suomalainen kustantaja on Tammi.


title: Sergeanne Golon

text: Anne Golon on aloittanut koko Angelika-sarjan uudelleenkirjoittamisen. Se sisältää paljon ennen julkaisematonta materiaalia ja tulee olemaan 20-osainen. Viimeinen osa "Angélique et le royaume de France" sisältää vain ennen julkaisematonta materiaalia.


title: Sergeanne Golon

text: Tähän mennessä on julkaistu:


title: Sergeanne Golon

text: Vuonna 2009 on suunniteltu julkaistavaksi:1960-luvulla tehtiin viisi erittäin suosittua elokuvaa ensimmäisten romaanien pohjalta.Elokuvat:Kokoelmassa ovat kaikki viisi Angelika-elokavaa. Laajakangasversio on typistetty televisioruutukokoon (4:3) jättämällä kokonaan pois kuvan vasen ja oikea reuna (eli lähes 2/3 alkuperäisestä kuvasta). Suomenkieliset tekstit ovat suppeita ja läheskään kaikkea ei ole tekstitetty. Vaikuttaa siltä, että DVD-julkaisu perustuisi aikoinaan Suomen televisiossa näytettyihin versioihin (tekstityksen kirjasintyyli viittaa ainakin vahvasti siihen).


title: Sergeanne Golon

text: Erikoisuutena mainittakoon, että DVD-levyjen kansissa lukee "Anne ja Serge Golonin romaanin mukaan".


title: SM-liigan tähdistökentällinen

text: SM-liigan tähdistökentällinen on jääkiekon SM-liiga-kauden jälkeen julkaistava tähdistökentällinen. Siihen nimetään jokaiselle pelipaikalla kauden paras pelaaja: maalivahti, kaksi puolustajaa, kaksi laitahyökkääjää ja keskushyökkääjä. Tähdistökentällisen valinnan suorittavat jääkiekkotoimittajat äänestämällä.


title: SM-liigan tähdistökentällinen

text: SM-liigan tähdistökentällinen on valittu vuodesta 1962 lähtien, jolloin pelattiin vielä SM-sarjaa.


title: SM-liigan tähdistökentällinen

text: Tähdistökentällisessä on aina ollut suomalaisia. Eniten ulkomaalaisia oli kauden tähdistökentällisessä, jossa Raimo Helminen oli ainoa suomalainen pelaaja.


title: Thomas Ziegler

text: Thomas Ziegler (s. , Sveitsi) on sveitsiläinen jääkiekkoilija. Hän pelasi Sveitsin pääsarjassa Nationalliga A:ssa 14 kauden aikana yhteensä 505 runkosarjapeliä ja 130 pudotuspeliä ja edusti Sveitsiä seitsemästi maailmanmestaruuskilpailuissa ja kerran talviolympialaisissa. Hän voitti kolmasti Sveitsin-mestaruuden.


title: Thomas Ziegler

text: Ziegler edusti vuosina 1995–1998 Grasshopper-Club Zürichiä, jossa hän pelasi juniorijääkiekon lisäksi Sveitsin toiseksi korkeimmalla sarjatasolla Nationalliga B:ssä. Vuosina 1998–2000 hän pelasi kolmessa eri sveitsiläisseurassa. Keväällä 2000 hän pelasi Sveitsin maajoukkueessa maailmanmestaruuskilpailuissa. Tampa Bay Lightning varasi hänet vuorolla 263.


title: Thomas Ziegler

text: Ziegler siirtyi seuraavaksi kaudeksi pelaamaan Pohjois-Amerikkaan, mutta pelasi kauden aikana suurimmaksi osaksi Tampa Bayn farmijoukkue Detroit Vipersissa. Seuraavalla kaudella (2001–2002) Ziegler pelasi vain kolme peliä AHL:ssä, jonka jälkeen hän palasi takaisin Sveitsiin, jossa liittyi SC Bernin joukkueeseen. Bern voitti Sveitsin mestaruuden vuosina 2004 ja 2010. Ziegler pelasi Bernissä yhteensä yhdeksän kautta, kunnes siirtyi kaudeksi 2010–2011 ZSC Lionsiin, jossa lopetti uransa keväällä 2012.


title: Thomas Ziegler

text: Ziegler pelasi maailmanmestaruuskilpailuissa vuosina 2000, 2001, 2002, 2004, 2005, 2008 ja 2009. Vuonna 2006 hän edusti Sveitsiä Torinon talviolympialaisissa.


title: DVD+RW

text: DVD+RW on uudelleenkirjoitettava DVD-formaatti. Formaatti on kehitetty DVD+RW Alliancea varten. Levylle mahtuu dataa 4,377 gibitavua eli 4,7 gigatavua.


title: DVD+RW

text: Formaatista on pyritty tekemään myös kaksikerroksinen versio, DVD+RW DL. Näille levyille on ilmestynyt useita eri valmistajia markkinoilla (Maxell).


title: DVD+RW

text:
DVD+RW -levyä löytyy useimmiten 1-2 ja 3-4 speed (nopeusarvoilla), ne kertovat datan tallennusnopeuden levylle.
Kotikäytössä suosituin formaatti on 2-4 speed.


title: Michael Novak (jääkiekkoilija)

text: Michael Novak (s. 25. heinäkuuta 1988 Zagreb, Kroatian ST, Jugoslavia) on kroatialais-liechtensteinilainen jääkiekkoilija, joka pelaa Itävallan toiseksi korkeimmalla sarjatasolla Inter-National-Leaguen VEU Feldkirchissa. Hän on pelipaikaltaan keskushyökkääjä.


title: Michael Novak (jääkiekkoilija)

text: Novak syntyi Kroatiassa, mutta kasvoi Liechtensteinissa. Hän aloitti jääkiekkoilun kuitenkin rajanaapurissa Itävallassa ja VEU Feldkirchin paidassa. Novak debytoi seuran miesten kakkosjoukkueessa maan kolmanneksi korkeimmalla sarjatasolla Österreichische Eishockey-Oberligassa kaudella 2003–2004 ja kaudella 2004–2005 hän pelasi kaksi ottelua Feldkirchin edustusjoukkueessa sarjatasoa ylempänä Nationalligassa. Kesken kauden 2005–2006 Novak siirtyi kasvattajaseurastaan Sveitsiin Rapperswil-Jona Lakersin junioreihin. Kaudella 2007–2008 hän debytoi seuran miesten joukkueessa, jossa Novak pelasi kaksi Nationalliga A -ottelua. Hän pelasi kauden aikana myös kuusi ottelua lainalla Nationalliga B:n HC Thurgaussa.


title: Michael Novak (jääkiekkoilija)

text: Novak pelasi kauden 2008–2009 kokonaan NLB:ssä EHC Baselin, HC Ajoien ja HC La Chaux-de-Fondsin joukkueissa. Kaudeksi 2009–2010 Novak siirtyi Itävallan Erste Bank Eishockey Ligassa pelanneeseen kroatialaisseura Medveščak Zagrebiin, jossa hänen ensimmäinen kokonainen pääsarjakautensa toi 38 runkosarjaottelussa kuusi syöttöpistettä. Kaudeksi 2010–2011 Novak palasi pelaamaan Nationalligaa Feldkirchiin, jossa hän voitti kauden päätteeksi sarjan mestaruuden. Novak vahvisti kauden aikana myös Sveitsin 1. Ligan EHC Bülachia ja 2. Ligan EV Dielsdorf-Niederhaslia. Kaksi seuraavaa kautta hän oli kokonaan pelaamatta seurajoukkueessa.


title: Michael Novak (jääkiekkoilija)

text: Kauden 2013–2014 kynnyksellä Novak kävi näytillä EBEL-joukkue Dornbirner EC:ssä, mutta hän ei kuitenkaan jatkanut joukkueessa ja palasi syyskuussa 2013 taas kasvattajaseuraansa VEU Feldkirchiin sarjatasoa alemmas Inter-National-Leaguen.


title: Michael Novak (jääkiekkoilija)

text: Novak edusti Kroatiaa I-divisioonan MM-kilpailuissa vuonna 2008 ja IB-divisioonan MM-kilpailuissa vuonna 2014, joista jälkimmäinen turnaus päättyi hopeaan. Novak pelasi myös IIA-divisioonan MM-kilpailuissa vuonna 2013 voittaen kultaa.


title: Michael Novak (jääkiekkoilija)

text: Novak pelasi myös alle 18-vuotiaiden II-divisioonan MM-kilpailuissa vuonna 2006, jolloin hän jakoi viidellä osumallaan Kroatian sisäisen maalipörssin voiton Domagoj Božićin kanssa.


title: DVD+R DL

text: DVD+R DL eli DVD+R Double Layer on kaksikerroksinen, kertakirjoitettava DVD-formaatti. Formaatti on kehitetty DVD+RW Alliancea varten. Levylle mahtuu 7,96 gibitavua eli 8,55 gigatavua dataa. Levyn kirjoittaminen vaatii formaattia erityisesti tukevan aseman, mutta levyjen lukeminen onnistuu useimmilta DVD-asemilta sellaisenaan.